Ti Annez b'ar Pouldu : skrivan evit ar re yaouank hag evit ar c'hoariva\nCommuniqué de presse de Taol Kurun (porte parole Fanny Chauffin) publié le 27/03/14 16:41\nGant ti annez ar Pouldu oa bet bodet meur a wech skrivagnerien Priz ar Vugale ha Priz ar Yaouankiz, gant Garminig An Ihuellou, Mai Ewen, Erwan Brenn, Jakez Erwan Mouton, Denise Le Franc, Hervé Lossech, Yann Fanch Jacq, Krista Rios, ... gant ar gevredigezh fea.\nE tal ar mor, degemeret gant an ostizes Magdi, e vo tri staj evit 15 den : skrivan da gentan, evit peurlipat skridoù Priz ar Yaouankiz ha Priz ar Vugale gant Yann Gervern. Ar re a raio konkour Bannoù treset a zo pedet ivez, ha goude un devez labour war ar senario, an istor, e vo Christophe Babonneau a zeuio un devezh evit peurlipat an tresadennoù gant an dud. Ur staj skrivan evit ar c'hoariva a vo aozet ivez, asambles gant Ricardo Montserrat, boaz da sikour raktresoù skrivan e Korsika, karterioù an Oriant pe war ar maez, e forzh peseurt yezh.\nDeiziadoù : 28/29 a viz Ebrel 2014, er Pouldu, Kloar Karnoed\nPriz : digoust (kenaozet gant ar Rannvro hag an Departamant)\nevit lakaat (h)ec'h anv : 06 79 14 96 87 / afea [at] laposte.net\nUr veaj en Afrika ? par Kerne Multimédia\nWar ar pont : niverenn diwezhañ Al Liamm par Kerne Multimédia\nSkrivagnerez da 17 vloaz par Kerne Multimédia\nGoude "Buhez privez Lola P ", setu "Fake in China" par Kerne Multimédia\nLennadenn "ti e voledoù glas" gant Riwall Huon par Kerne Multimédia\nAnnie Coz ha Mai Ewen : Priz ar Yaouankiz 2017 par Kerne Multimédia\nGouel al levrioù : la baie des livres, an dibenn-sizhun e bro Montroulez ! par Kerne Multimédia\nLevrioù da selaou, gant Mark Kerrain par Kerne Multimédia\nKorn ar vugale e Karaez : roll an abadennoù par Kerne Multimédia\nPriz ar Vugale : pevar levr da lenn gant ar re CE2 CM2 par Kerne multimédia\nMari-Vorgan ar glanndour, dindan gouleier ar c'heleier par Fanny Chauffin\n13e Priz ar Yaouankiz, 9e priz ar Vugale : 124 nouveaux livres en douze ans ! par Fanny Chauffin\nPiv vo trec'h dimeurzh ? par Fanny Chauffin


Timbroù Baden - Wikipedia\nTimbr 9 c'hreuzer, 1851-52\nFaziet liv gant ar mouller !\nTimbr Baden 1948\nUr Stad istorel e mervent Alamagn e oa Baden. Abaoe 1952 emañ staget ouzh ar Württemberg evit sevel Stad (Land) Baden-Württemberg.\nE 1851 e krogas Dugelezh-veur Baden da embann timbroù, par da re Vavaria, da lavaret eo e stumm ur c’harrez, ur sifr en e greiz.\nEmbannet eo war baper a liv, hervez priz an tamm : liv gell (1 kreuzer), melen (3 c'hreuzer), glas-melen (6 kreuzer) ha damruz (9 c'hreuzer). Adalek 1861 e teuas er-maez tri rummad o skeudenniñ ardamez ar Stad.\n25 timbr zo bet moullet gant postoù Dugelezh-veur Baden, a-raok na vefe staget ar vro ouzh an Impalaeriezh Alaman d’ar 1añ a viz Genver 1872. An holl dimbroù-se zo rouez a-walc’h ha prizius an darn vrasañ anezho bremañ.\nAloubadeg an arme c'hallAozañ\nWar-lerc’h diskar ar renad nazi e miz Mae 1945 e voe ac’hubet Alamagn gant armeoù ar Rouantelezh-Unanet, an Unaniezh Soviedel, Stadoù-Unanet Amerika ha Frañs, pep hini anezho oc’h ober war-dro un tiriad bevennet gant ur c’henemglev. Baden a voe unan eus ar rannvroioù alaman aloubet ha meret gant melestradurezh an arme c'hall, e-kichen ar Rheinland-Pfalz hag ar Sarre (tiriad an hanternoz) hag ar Württemberg (tiriad su).\nEtre miz Kerzu 1947 ha 1948 e voe implijet timbroù gall moullet evit Alamagn gant an alc'hwez Zone française ha Briefpost.\nGant Bro-C'hall e voe lakaet er-maez e-pad daou vloaz (1947-1949) 57 timbr evit bezañ implijet er vro. An darn vrasañ a ziskouez gweledvaoù, savadurioù meur ar rannvro (iliz-veur Freiburg im Breisgau) ha tudennoù an istor (ar varzhed Johann Peter Hebel ha Goethe, ar sonaozour Conradin Kreutzer, hag all). An timbroù-se zo bet aotreet an implij anezho er Republik Kevreadel Alamagn betek an 31 a viz Meurzh 1950.\nAdtapet diwar « https://br.wikipedia.org/w/index.php?title=Timbroù_Baden&oldid=1845283 »\nDernière modification le 16 Gwe 2019, à 08:54\nKemmoù diwezhañ degaset d'ar bajenn-mañ d'an 16 Gwe 2019, da 08:54.


Frumka Płotnicka (Pinsk, 1914-1943 Będzin) a oa ur stourmerez polonat enepnazi yuzev e-pad an Eil Brezel-bed. Perzh a gemere er ŻOB, an Emsav Stourmerien Yuzev, hag ezel e oa eus Dror, Emsav ar Sionourien. Kenaozañ a reas emzifenn geto Varsovia, ha prientiñ Emsavadeg Geto Varsovia. Pa voe distrujet ar geto gant an nazied ez eas da greisteiz Pologn (tolead Dąbrowa). War ali Mordechai Anielewicz ec'h aozas neuze ur skourr eus ar ŻOB en Będzin, gant skoazell Józef ha Bolesław Kożuch hag ivez Cwi (Tzvi) Brandes. Prestik goude e voe test eus distruj getoioù Sosnowiec ha Będzin gant an Alamaned.\nE miz Eost 1943 e voe aozet un emsavadeg en Będzin ha Sosnowiec a-enep an Alamaned. Meur a zevezh e padas, goude ma oa deuet an SS da freuzañ al linenn difenn goude un nebeud eurvezhioù. Mervel a reas Frumka Płotnicka d'an 3 a viz Eost 1943 en ur bunker e Będzin e-pad ar stourm.\nHe bez e Varsovia\nMedalennet e voe gant ar C'huzul-Dieubiñ en Ebrel 1945.\nAdtapet diwar « https://br.wikipedia.org/w/index.php?title=Frumka_Płotnicka&oldid=1717951 »\nEnepnaziouriezh e Pologn\nKemmoù diwezhañ degaset d'ar bajenn-mañ d'an 8 Gwe 2016, da 20:45.


Lenn Oberou an Ebestel e-pad Amzer Fask - Diocèse de Quimper\n18 Lakaad a rejont o degas en-dro hag e oe divennet a-grenn outo komz pe gelenn an ano a Jezuz. 19 Pèr ha Yann avad a respontas dezo : « Ha just eo dirag Doue ho selaou, c’hwi, pe e zelaou eñ, Doue ? Deoh da lavared... 20 Evidom-ni avad ne hellom ket, a-dra-zur, tevel war ar pez on-eus gwelet ha klevet. » 21 Gourdrouzet e oent adarre ha lezet da vond, rag ma n’oa kavet netra da damall dezo, med ablamour d’ar bobl e oa, rag an oll a rente gloar da Zoue evid ar pez a oa c’hoarvezet.\n8 E Listr e oa eun den ha n’helle ket chom war e dreid, ampechet ma ’z oa abaoe m'oa ganet, morse n’e-noa kerzet. 9 Eun deiz p’edo o selaou Paol o komz, hemañ a zellas mad outañ, hag o weled e-noa feiz da gaoud ar pare, 10 e savas e vouez da lavared : « Sav sonn war da dreid ! » Lammed a reas an den, kerzed a ree. 11 O weled ar pez edo Paol o paouez ober, moueziou e Likaoneg a zavas da lavared : « An doueou deuet da veza heñvel ouz tud a zo diskennet en on touez ». 12 Barnabas a reent « Zeus » anezañ, hag « Hermes » euz Paol, peogwir eo eñ eo a veze o kaozeal. 13 Beleg an Doue « Zeus-rak-kêr » a lakeas degas tirvi ha kurunennou dirag doriou kêr, hag a-unan gand ar bobl, e felle dezañ kinnig eur zakrifis.\nGoude beza kuiteet Antioch asamblez gand Silas, 1 e tegouezas Paol e Derbe hag e Listr. Setu ez oa eno eun diskib anvet Timote, e vamm a oa eur Juzevez deuet d’ar feiz, e dad eur Gresian. 2 Brud vad e-noa e-touez ar vreudeur e Listr hag e Ikonium. 3 Paol e-noa c’hoant d’her has d’e heul. E gemered a reas, hag eh amdrohas anezañ, rag ar Juzevien a oa o chom en andread-se a ouie oll oa e dad eur Gresian. 4 E kement kêriadenn a veze gwelet ganto, Paol ha Silas a roe da anaoud ar reolennou bet divizet gand an ebestel ha kozidi Jeruzalem, hag e houlennent ma vefe sentet outo. 5 Startaad a ree eta muioh-mui ar feiz en Ilizou, hag e kreske an niver anezo euz an eil devez d’egile.\n22 Paol, en e zav e-kreiz an Areopaj, a lavaras : « Ateniz, emezañ, d’am zoñj din-me, c’hwi ho-peus, evel pa lavarfen, re a relijion. 23 Dre ma ’z an gand ruiou kêr e welan ho savaduriou sakr, ha zoken eun aoter skrivet warnañ « d’an Doue dianav ». An Doue a enorit eta heb e anaoud, me a zo o vond d’e gemenn deoh. 24 An Doue e-neus krouet ar bed ha kement a zo ennañ, eñ, mestr an Neñv hag an douar, n’ema ket o chom e templou savet gand an dud ; 25 Evid e zervich n’e-neus ket ezomm kennebeud euz daouarn tud, evel m'e-nefe ezomm euz tra pe dra, eñ hag a ro d’an oll buez, lusk hag an oll draou all. 26 Diwar eun den hebken e-neus krouet an oll boblou, evid pobla an douar a-bez, merket e-neus dezo da be vare dond hag e peleh beva, 27 evid klask Doue, ha marteze zoken e hellfent e gavoud dre zastorn eñ ha n’ema ket e gwirionez pell diouz peb hini ahanom, 28 rag ennañ on-eus bezañs, lusk ha buez., evel m'o-deus lavaret hiniennou euz ho parzed, rag ni a zo ivez euz e ouenn dezañ. 29 Neuze ’ta, peogwir ez om euz gouenn Doue, ne dleom ket soñjal e vefe an doueelez heñvel ouz aour, arhant pe varbr kizellet hervez ijin ha faltazi an den.\n23 Goude beza chomet eur pennad amzer e Antiokia, ez eas Paol kuit ; Goudeze ez eas adarre en hent hag e welas bro Galatia ha bro Frijia an eil goude eben evid kalonekaad an oll ziskibien. 24 Eur Juzeo, anvet Apollos, ginidig euz Aleksandria, a oa degouezet e Efez ; eun den helavar e oa ha gwizieg war ar Skrituriou. 25 Desket oa bet dezañ Hent an Aotrou, ha gand eur galon virvidig e prezege hag e kelenne heb fazi war gement a zelle ouz Jezuz, daoust ma ne anaveze nemed badeziant Yann. 26 Gand hardiesegez e stagas da brezeg er zinagog med p'o devoa e glevet Prisilla hag Akilaz a gemeras anezañ en e bart-e-unan evid diskouez dezañ sklerroh c’hoaz Hent Doue. 27 Hag o veza m’edo en e zoñj mond da Akaia, ar pez a gavas mad ar vreudeur, ar re-mañ a skrivas d’an diskibien evid ma rafent eun degemer mad dezañ. Pa oe degouezet, e oe, dre hras Doue eur zikour vad evid an dud fidel, 28 rag galloud e lavariou a zeue a-benn euz ar Juzevien dirag an oll, pa zeue dre ar Skrituriou da ziskouez oa Jezuz ar Mesias.\nMall warnañ da zond en-dro da Jeruzalem goude beza treuzet ar Gres, e reas Paol eun ehan e Milet. 17 Euz Milet, Paol a halvas da zond davetañ kozidi lliz Efez. 18 Pa oent digouezet e lavaras dezo : « Goûd a ouzoh petra eo bet va darempredou ganeoh abaoe m'on degouezet en Azia. 19 Servichet am-eus an Aotrou gand eur galon izel, e-kreiz an daerou hag an trubuillou deuet din dre droiou-kamm ar Juzevien. 20 N’on bet morse lezireg war gement a helle ober vad deoh, er hontrol eo, prezeget am-eus, kelennet am-eus, koulz dirag an oll hag en ho tiez. 21 An testeni a roen a halve ar Juzevien koulz hag ar bayaned da jeñch buez, da drei ouz Doue ha da gaoud feiz e Jezuz an Aotrou. 22 Ha bremañ me, dalhet gand ar Spered, a zo en hent da vond da Jeruzalem. N'ouzon ket petra zeuin eno da veza. 23 Med, n’eus forz penaoz, ar Spered Santel a gemenn din, euz an eil gêr d’eben, ez eus chadennou ha trubuill ouz va gortoz. 24 Va buez va-unan, n’he-deus evidon talvoudegez ebed, klask a ran kas da benn va redadenn hag ar zervich bet fiziet ennon gand Jezuz an Aotrou : rei testeni da Aviel gras Doue. 25 Hiviziken, her gouzoud mad a ran, ne weloh mui va dremm, c’hwi oll hag am-eus tremenet en ho touez en eur embann ar Rouantelez. 26 Setu perag e hellan rei hirio an testeni-mañ : divlamm on euz gwad an oll. 27 Morse n’on ket bet lezireg ; er hontrol eo, mennad Doue en e bez am-eus roet deoh da anaoud.\n23 6 Goud a ouie ez oa dirazañ diou gostezenn hini ar Saduseaned hag hini ar Farizianed, neuze e youhas e-kreiz ar Huzul-meur : « Breudeur, farizian on, mab da farizianed ; ablamour d’am esperañs en adsao ar re varo da veo eo ez on degaset dirag al lezvarn ». 7 A-veh m’e-noa echu da ziskleria kement-se, ma savas dizemgleo etre Farizianed ha Saduseaned hag e oe disparti etre an dud. 8 Hervez ar Saduseaned, n’eus nag adsao da veo, nag elez, na spered, e-leh ar Farizianed a gelenn ez eus anezo. 9 Neuze e savas eur pez karnach. Hiniennou euz ar skribed diouz kostezenn ar Farizianed a zavas hag a zisklerias stard : « Ne gavom netra da rebech d’an den-mañ... ha m’e-nije komzet eur spered outañ pe eun êl 10 Hag o veza ma ’z ee an traou gwasoh gwaz, ar homandant, gand aon na ve draillet Paol ganto, a roas urz d’ar zoudarded da ziskenn evid e denna euz o zouez hag e gas a-nevez d’ar hastell-kreñv.


Journal de Renaud Camus, dimanche 6 juin 2021\ncréée le lundi 7 juin 2021, 11 h 06\nmodifiée le lundi 7 juin 2021, 18 h 01Plieux, dimanche 6 juin 2021, dix heures et demie du matin. Pierre Kast doit vraiment être un des plus mauvais metteurs en scène de l’histoire du cinéma — parmi ~~~~ bons, ~~~ ~~~~~ ~~~~~. ~~~~~ ~~~~ ~~~~~~ ~~~~~~~~~ ~~~ ~~~~~~~~ (~~~ paraît que ses ~~~~~~~ ~~~~~~~~~ ~~~~~~~~~~~~~~ ~~~~~ ~~~~~~~~~~~), ~~~~~ ~~~ ~~~~~~ ~~~~~ ~~~~, ~~~~~~~~~~~~~~~. ~~~ ~~~~ ~~~~~ ~~~’~~~ ~~~~~~~~ ~~~~ ~~~~~~~~~~ ~~~~~~~ ~~~~~~ ~~~~~ ; ~~~~~ ~~~~~~~ ~~~~~~ ~~~~ ~~~ assez bon acteur, ~~~ ~~~ ~~~~~~~, ~~~~~~~~ ~~~ ~~~ ~~’~~~~ ~~~~~~~ ~~~~~~~~~ ~~~~~. ~~~~~ La ~~~~~~-~~~~~~~ ~~~~ amours ~~’~~~~ ~~~~~~~ ~~~~~~~ ~~~~~~~ ~~~~ ~~’~~~ ~~~~~ ~~~ ~~~~~~ ~~~~, ~~~~~ ~~~~~~ parce que c’est ~~~~ ~~~~ ~~~~~ ~~~ ~~~~~~, ~~~~~~~~~~, ~~~ ~~~’~~~ ~~~ ~~~~~~~~~ ~~’~~~~~ ~~~~~, ~~~ ~~~~~~ ~~~~~~ ~~~~ ~~~~~~~~~ ~~~ ~~’~~~~~~~. ~~~~~ ~~~~~ ~~~~ ~~~~~~~~~~~ ~~~~~~~~ ~~~~~~~ ~~~~ ~~~~~~~~ impossibles, encore aggravées ~~~ ~~~~ ~~~~~~ ~~~~ ~~’~~~~~~~~~~ ~~~~~~~~. ~~~ ~~~~~, ~~~~ ~~~~~ ~~~ ~~~~~, ~~~~~ ~~~~~ ~~~ ~~~~ ~~~~~~~~~ ~~~ ~~~~~~~ “~~~~~~~~~~”, ~~’~~~~-~~-~~~~~ ~~~ ~~’~~~~~~~ ~~~ ~~~ ~~ ~~~~~~ des “classes” dans ~~~ ~~~~~~~, ~~~~~~ ~~~~~ ~~~ ~~~~~~. ~~~~ ~~~~~~~~~~~~ ~~’~~~~~~~~~ ~~~~ ~~~~~ ~~~~ ~~~~~~ ~~~ ~~~~~~~~~~, ~~~ ~~~~ ~~~~~~~~~~ ~~~~ ~~~~~~ ~~~ ~~~~~~~~~~~~. ~~~~~~ ~~~ ~~’~~ ~~ ~~~~~ eu de bourgeois ~~~~~ ~~~~ ~~~~~~ ~~~~~~~~~~ ~~~ ~~’~~ ~~ ~~~~~ ~~~ ~~~~ ~~~~ ~~~~~~ ~~~~~~~-~~~~~~~~~~, uniclasse, ~~~~~~ ~~~ ~~~~ unisexe.\nEt ~~~~~~~~~ ~~~~~~~ ~~~~~ ~~’~~~~ ~~~~ ~~~~~, ~~~ ~~~~~~~~~~~, ~~~ inculte, loin de ~~~. ~~~ ~~~~~~~~~~, ~~~ ~~~~ ~~~~~-~~~~~ trop ~~~~~~~~ ~~~~~ ~~~ ~~~~~~~. ~~~ ~~~~~ ~~~~~ ~~~ ~~~~~~~ ~~~’~~~ ~~~~~~ ~~~ ~~~~~~~~~~~~ ~~~ ~~~~~~~, ~~~ ~~~~~~~~~ ~~~ ~~~~~~~, ~~~ Ledoux, ce qui ~~~~ ~~~~~ ~~~~~~~~~ ~~~~~ La ~~~~~~-~~~~~~~ ~~~~ amours, ~~~~~~~ ~~ ~~~~-~~~-~~~~~~~ — ~~~ ~~~~-~~~-~~~~~~~ ~~’~~~~~~ ~~~~ ~~~~~~~~~~~~~ ~~~~~~~~~~~~~, ~~~ ~~’~~~~~~~ ~~~~~ ~~~~~~~~~~. ~~~~~ ~~ ~~~ ~~~~~ ~~~ le goût des ~~~~~~, ~~~ ~~~ ~~~~~~~~~ ~~~~~~ ~~~~~ Vacances portugaises, ~~~~~~ ~~~~~~~~~~ ~~~~ Morte-Saison, ~~~~~ ~~~~ ~~~~ ~~~~~ ~~~~~~ ~~’~~~ ~~~~~~~~ ~~~~~~~~ ~~~ ~~~~~~~~~~ ~~ ~~~~~~ ~~~~ ~~~~~~~~, ~~~~ terrasses, des fenêtres, ~~~~ ~~~~~~~~. ~~~~~ ~~~~~~ ~~~~~ ~~~~~~ ~~~~ ~~~~~~~~~ ~~~~ ~~~~ ~~~~~~~~, ~~~~~~~~ ~~~~~~ ~~~~ ~~~~~~~~ ~~~~~~~~. ~~~ ~~~~ ~~~~ ~~~~~~~ ~~~~ ~~~ grâce — ~~~ ~~~~~~~ ~~~~ ce ne soit ~~~~~ ~~~~~~ ~~~ Passage, ~~~~ ~~~ ~~~~~~ ~~~~~ ~~~~~~~~~~~~~, ~~~~ ~~~~~~-~~~, ~~~~~ ~~~~ ~~~~~~~~~ ~~~~~~~~ (talk of ~~~~ “~~~~~~~~~~”…).\nvoir l’entrée du dimanche 6 juin 2021 et ses 38 images dans Le Jour ni l’Heure


Provence pearl ankletLavender pearl ankletSwarovski pearl ankletcrystals pearl ankletand pearl ankletcoordinating pearl ankletperiwinkle pearl ankletcolor pearl ankletfreshwater pearl ankletpearls pearl ankletin pearl ankletthis pearl ankletclassic pearl ankletstyled pearl ankletanklet. pearl anklet pearl ankletEach pearl ankletsection pearl ankletis pearl ankletseparated pearl ankletwith pearl ankletsterling pearl ankletsilver pearl anklettwist pearl anklettubes. pearl ankletAll pearl ankletmetal pearl ankletis pearl ankletSterling pearl ankletsilver. pearl anklet pearl ankletThis pearl ankletankle pearl ankletbracelet pearl ankletis pearl ankletstrung pearl ankleton pearl ankletsturdy pearl ankletnylon pearl ankletcoated pearl ankletwire. pearl anklet pearl ankletMany pearl ankletsizes pearl ankletfrom pearl anklet9 pearl anklet- pearl anklet10 pearl anklet- pearl anklet11 pearl anklet- pearl anklet12 pearl ankletinches pearl ankletavailable. pearl anklet pearl ankletSmall pearl ankletsize pearl ankletanklet pearl ankletto pearl ankletplus pearl ankletsize pearl ankletanklet. pearl ankletUse pearl ankletthe pearl ankletdrop pearl ankletdown pearl ankletmenu pearl ankletto pearl ankletselect pearl ankletyour pearl ankletperfect pearl ankletsize.Take pearl ankleta pearl ankletlook pearl ankletat pearl ankletour pearl ankletother pearl ankletanklets pearl ankletfor pearl ankletwomen.A pearl ankletpouch pearl ankletand pearl ankletgift pearl ankletbox pearl ankletis pearl ankletincluded.


An Daoulagad hag ar Fri - Wikimammenn\nAn Daoulagad hag ar Fri\nA. Lefournier ha Ian Salaun, 1889 (p. 477-479)\n◄ Ar C’hantonier hag he Garrigel An Daoulagad hag ar Fri Ar Barier, ar Fagoder an hag Azen ►\nAn daoulagad hag ar fri.\nDoue en deus laket var drem pep den daou brenest a c’halvomp daoulagad, hag e creiz etrezho ho daou, eun tamik torgen hag a hanvomp fri. N’en deus ket roet avad d’an oll daoulagad ker sclear ha ker sclear, hag ar friou ive a zo aliez cals kem etre ho ment.\nEvelse eur c’hanfard ha n’em eus ket izom da henvel en doa bet digant Doue eur re zaoulagad dister avoualc’h. Bervel oa ; hag e zaou brenest, bihan an digor anezho, a zourenne dalc’h mad, en hevelep doare ma ne vele avechou couls lavaret berad. En eskem en doa bet eur fri ha ne voa souc’h ebet er c’harter hag a vije goest da veza laket e kem ganthan ; unan euz ar friou-ze a hanver mouger-goulou, hag a c’hell disc’hlavi, dizheoli ha goudouri ar re en em gaf en ho c’hichen.\nAbaoue eo eat al lorc’h anezhan, ha zoken en deus pedet he berc’hen da gemeret lunedou adarre, hag en em gargo d’ho dougen keit ha ma caro.\nAdtapet diwar « https://br.wikisource.org/w/index.php?title=An_Daoulagad_hag_ar_Fri&oldid=162771 »\nKemmoù diwezhañ degaset d'ar bajenn-mañ d'an 29 Mae 2020, da 16:35.


Kaozeadenn Implijer:Teñsor Jambou - Wikipedia\nKaozeadenn Implijer:Teñsor Jambou\nSalud, Teñsor Jambou, Un degemer c'hwek a roomp dit war ar Wikipedia e brezhoneg\nDemat, Teñsor Jambou. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nDonemat dit e Wikipedia. A galon, VIGNERON 19 Ebr 2011 da 08:15 (UTC)[respont]\nTrugarez dit VIGNERON. Plijadur ha traoù talvoudus a vo amañ, sur!--Teñsor Jambou 23 Ebr 2011 da 15:27 (UTC)[respont]\nHervez ar reolennoù boas e skriver Loeiz ar Floc'h. Sede perak em eus graet un tamm kempenn. A galon. Bianchi-Bihan 25 Ebr 2011 da 17:51 (UTC)[respont]\nTrugarez dit. A galon. --Teñsor Jambou 25 Ebr 2011 da 21:00 (UTC)[respont]\nN'ouzon ket petra a soñjez, met me gred n'eo ket sklaer a-walc'h pa skrivez "dremmwel (strollad)" : sklaeroc'h e vije "dremmwel (sonerien)". Marteze e vevez e metoù ar sonerien, met strolladoù all a bep seurt zo, strolladoù politikel zo ivez, hag o deus implijet ar ger e yezhoù all, hag a c'hallfe implij ar ger e brezhoneg kenkoulz all. Met un ali n'eo ken. Bianchi-Bihan 27 Ebr 2011 da 08:49 (UTC)[respont]\nA-du ganit! Graet em boa evel ar re all (pe unan all) e Rummad:Strolladoù sonerien Breizh. Ha trugarez dit evit bezañ klokaet ar bajenn disheñvelout. --Teñsor Jambou 27 Ebr 2011 da 09:31 (UTC)[respont]\nMat tre sevel ur pennad beuz. Ma vez traoù da wellaat e vo gwelet goude. Bianchi-Bihan 28 Ebr 2011 da 12:47 (UTC)[respont]\nWikipedia:Lammit dreist ar reolennoù\n2 Bro gozh ma zadoù\n3 Patromoù Infobox\n5 Image description\n7 Tro Bro-C'hall war varc'h-houarn\n8 Richard Burton\n9 Breiz Ha Rock\n11 Liammoù etrewiki\n13 Impressionisme, Impressioniste, Postimpressionnisme\n14 Roger Hanin\n15 Jean-Paul Gaultier\n16 Mace (anv)\n18 Au coeur du mensonge\n19 Traduction en breton\n20 Auguste René Marie Dubourg\n21 Kristin Scott Thomas\n23 Chambord (Loir-et-Cher)\n24 E, EN\n25 er c'hanton\n26 Maesaer alaman\n28 Seule... mais pas trop !\n29 Your feedback matters: Final reminder to take the global Wikimedia survey\n30 Reizh ar stêrioù\n31 Rummad:Stêrioù Sveden\n32 You are invited!\n33 Comme un p'tit coquelicot\n34 Marcel Mouloudji\n35 Boudeuse (1766)\nAdkasoù[kemmañ ar vammenn]\nMat-tre da labour. Deski~dre ober , n'eus ket gwelloc'h. Sell petra am eus graet gant Beuz-an-diaoul. Kement-se a vez graet gant ar bir zo troet war an tu dehoù e-kichen ar ger ensoc'hañ. Bianchi-Bihan 30 Ebr 2011 da 16:02 (UTC)[respont]\nMersi dit. Kompren a ran. --Teñsor Jambou 30 Ebr 2011 da 17:04 (UTC)[respont]\nOber 'rez gant "violoñser". Me gred din 'vez graet gant biolin ha bioliner e meur a bennad er wikipedia. Bianchi-Bihan 30 Ebr 2011 da 16:08 (UTC)[respont]\nMersi dit.--Teñsor Jambou 30 Ebr 2011 da 17:04 (UTC)[respont]\nMe gred zo un dra bennak a-dreuz gant un auto de fé e Bulad e pajenn an tantad. Bianchi-Bihan 10 Mae 2011 da 11:52 (UTC)[respont]\nMersi dit. Skrivet em eus Gwelout ivez auto de fé.--Teñsor Jambou 11 Mae 2011 da 10:04 (UTC)[respont]\nNozvezh war ar Menez Moal a vije gwelloc'h. Kalz menezioù zo anvet Menez Moal. Bianchi-Bihan 11 Mae 2011 da 11:12 (UTC)[respont]\nMersi dit. Etre "Menez Are" hag "Ar Menez Du" e oa diaes dibab.--Teñsor Jambou 11 Mae 2011 da 11:18 (UTC)[respont]\nMenez Are zo un tamm disheñvel. Met pa vez un anv-gwan e vez lakaet ar ger-mell gant menezioù, stêrioù, morioù: ar Mor Ruz, ar Menez Du...\nMersi dit.--Teñsor Jambou 11 Mae 2011 da 11:41 (UTC)[respont]\nBro gozh ma zadoù[kemmañ ar vammenn]\nAr brezel a zo war pennad Bro gozh ma zadoù war ar wikipedia gallek. Kit da reiñ un tamm sikour mar plij, mallus eo! Trugarez!--Arko 16 Mae 2011 da 15:05 (UTC)[respont]\nMersi dit. N'on nemet un deskardez, siwazh. :D N'hellan na sikour na reiñ alioù. Klask a ran kemer perzh ha deskiñ traoù amañ e-kichen ma foelladennoù Skol Ober, netra ken. Kalon vat dit! --Teñsor Jambou 16 Mae 2011 da 16:15 (UTC)[respont]\ndispar da bennad Fréhel: gwelout a ri ivez Suzy Solidor, ha re all\n. Bianchi-Bihan 25 Mae 2011 da 17:07 (UTC)[respont]\nMersi dit. --Teñsor Jambou 26 Mae 2011 da 10:47 (UTC)[respont]\nPatromoù Infobox[kemmañ ar vammenn]\nNe c'heller ket gwelout tarzh ur patrom er bajenn pa implijer <includeonly>. Gallout a ri klask dre lemel <includeonly> hag e c'helli gwelout traoù aze. Evit ma vefe naet an traoù n'eo ket dav d'an tarzh bezañ gwelet. Setu perak eo mat sevel ar bajenn Patrom:Infobox Tud/teuliadur (hevelep hini hagPatrom:Infobox Skiantour/teuliadur evit ar patrom infobox skiantour) evit sikour an dud da implij ar patrom en un doare dereat. Gwelout Patrom:Infobox evit deskiñ penaos labourat gantañ.--Gwendal 31 Mae 2011 da 08:07 (UTC)[respont]\nMersi dit. Un tamm gwelloc'h eo bremañ. --Teñsor Jambou 31 Mae 2011 da 10:09 (UTC)[respont]\nanaout a rez fr:Bisclavret? Bianchi-Bihan 1 Mez 2011 da 16:46 (UTC)[respont]\nNe raen ket. Lakaet eo bet er bajenn. Mersi dit. --Teñsor Jambou 1 Mez 2011 da 17:12 (UTC)[respont]\nun tamm istor sorserezh amañ: Margherita Aldobrandini Bianchi-Bihan 13 Mez 2011 da 17:35 (UTC)[respont]\nFotoioù[kemmañ ar vammenn]\nNoz vat deoc'h, Penaos lakaat ur foto en ur restr amañ? Sevel ur bajenn "Restr:anv.jpg" ha goude-se?--Teñsor Jambou 24 Mez 2011 da 20:13 (UTC)[respont]\nSell ouzh ar skeudenn-mañ:\na) gant "thumb|"\nb) hep thumb|" Bianchi-Bihan 24 Mez 2011 da 23:48 (UTC)[respont]\nMersi dit. Ret eo lakaat ar foto da gentañ war wikipedia commons neuze. --Teñsor Jambou 25 Mez 2011 da 09:01 (UTC)[respont]\nSede penaos e ran : enrollañ ar skeudenn em urzhiataer, skrivañ pezh zo ret, evel a-us, hag ober goude hervez pezh vo goulet. COMMONS N4IMPLIJAN KET, n'ouzon jet ober, n'em eus ket graet gwech ebet. Bianchi-Bihan 25 Mez 2011 da 09:14 (UTC)[respont]\nGwelloc'h da implij Commons met n’eo ket ret. Evidon e aesoc’h da lak ur fotoioù war Commons gant Special:UploadWizard (tout zo skrivet) met kustumet on abaoe pell.\nA-wezhioù zo tud eus Commons un tamm re strizh gant an aotre-implijout ha titouroù a bep seurt. Da nebeutan, ret eo bezañ sklaer eus pelec’h e teu ar foto ha lak ur rummad e saozneg (siwazh…).\nCdlt, VIGNERON 27 Mez 2011 da 17:57 (UTC)[respont]\nPeurvuiañ en holl bennadoù db tud, e reer un tamm digoradur, ur frazenn war ar memes patrom: anv, bloavezh ganedigezh, lec'h, micher. Goude e krog ar vuhez , an dimezioù, ar vugale, an oberoù,. An urzh -se dre vras a vez kavet e pep pennad, e pep wiki. Me gav eo mat ha poellek, met ma ne blij ket dit ma sikour e laoskin ac'hanout d'ober evel a gari a-hed an neudenn, ha ne vin ket nec'het. Met ur gontaer vras zo brezhoneg un tamm souezhus. Bianchi-Bihan 6 Gwe 2011 da 10:23 (UTC)[respont]\nA-du ganit! Met savet eo bet ar pennad diwar-benn Marsel Gwilhou gant un implijer all. Me m'eus lakaet ur foto, netra ken. :D --Teñsor Jambou 6 Gwe 2011 da 10:47 (UTC)[respont]\nImage description[kemmañ ar vammenn]\nHi! Please see Commons:User_talk:Teñsor_Jambou#Description Thanks, WhisperToMe 29 Kzu 2011 da 18:14 (UTC)[respont]\nEnergiezh[kemmañ ar vammenn]\nSalud dit ! Taol ur sell, mar plij, ouzh ar bajenn Kaozeal:Gremm derc'hanel ha ro da soñj, ma kerez. A galon, --Llydawr (kaozeal) 28 Meu 2014 da 12:33 (UTC)[respont]\nTro Bro-C'hall war varc'h-houarn[kemmañ ar vammenn]\nHa Tro Bro-C'hall war varc'h-houarn 2014. A galon. Bianchi-Bihan (kaozeal) 26 Mae 2014 da 06:16 (UTC)[respont]\nRichard Burton[kemmañ ar vammenn]\nAnaout a ran brud Richard Burton ar C'hembread. Met ar Saoz Richard Burton zo pell pouezususoc'h en istor an denelezh. Bianchi-Bihan (kaozeal) 12 Mez 2014 da 13:40 (UTC)[respont]\nMersi dit! :D --Teñsor Jambou (kaozeal) 12 Mez 2014 da 13:52 (UTC)[respont]\nBreiz Ha Rock[kemmañ ar vammenn]\nHervez ar pezh a gaver war o lec'hienn  e vefe "Breizharock" (en ur ger) o anv kentoc'h.--Trec'hlid mitonet (kaozeal) 15 Mez 2014 da 17:07 (UTC)[respont]\nGoulennet ' vo diganto. --Teñsor Jambou (kaozeal) 15 Mez 2014 da 17:21 (UTC)[respont]\nMersi dit. Breiz Ha Rock war c'holo ar CD nemetken. --Teñsor Jambou (kaozeal) 16 Mez 2014 da 16:25 (UTC)[respont]\nKemmadurioù[kemmañ ar vammenn]\nMat e oa ar c'hemmadur amañ da'm soñj . N'eus nemet K, T, P na c'hallont ket kemmañ goude "k" pe lizherennoù all 'zo (setu perak e vez lavaret ur vuoc'h kozh met ur vuoc'h vras, etc.), setu perak em boa cheñchet dreuzwelus > treuzwelus abalamour da zibenn ar ger "alkoolek", met evit ur ger hag a grog gant "g" e vez heuliet ar reolenn voas.--Trec'hlid mitonet (kaozeal) 19 Mez 2014 da 16:55 (UTC)[respont]\nMersi deoc'h! Kompren a ran. N'em eus ket kalz amzer vak ha skrivañ a ran re vuan alies. :D. --Teñsor Jambou (kaozeal) 20 Mez 2014 da 06:40 (UTC)[respont]\nLiammoù etrewiki[kemmañ ar vammenn]\nPa grouit ur pennad bennak diwallit mat d'e liammañ gant ar yezhoù all. Evit en ober e ranker implijout an ostilh "Ouzhpennañ liammoù" a gleiz d'ar bajenn e traoñ, ur wech embannet ar pennad. A galon --Y-M D (kaozeal) 30 Mez 2014 da 10:10 (UTC)[respont]\nDemat deoc'h, ne welan ket an ostilh "Ouzhpennañ liammoù". Ne ouien ket penaos ober ha lakaat a raen br:xxxxx war ar bajenn soaznek pe c'hallek. A galon--Teñsor Jambou (kaozeal) 30 Mez 2014 da 10:29 (UTC)[respont]\n???[kemmañ ar vammenn]\nNe gredan e vefe aotreet skrivañ war pajennoù personel ar re all: https://br.wikipedia.org/w/index.php?title=Implijer%3AHerve_Latimier&diff=1617724&oldid=1617720 Bianchi-Bihan (kaozeal) 5 C'hwe 2015 da 14:28 (UTC)[respont]\nArabat din dont amañ pa vezan skuizh. Ober a ran n'euz forzh petra. A galon.--Teñsor Jambou (kaozeal) 5 C'hwe 2015 da 14:32 (UTC)[respont]\nImpressionisme, Impressioniste, Postimpressionnisme[kemmañ ar vammenn]\nDemat deoc'h, N'ho peus kavet ger brezhonek ebet evit treiñ ar gerioù gallek-se ? (rebech ebet em goulenn, kurustied ne lâran ket) A galon.--Prieladkozh (kaozeal) 6 C'hwe 2015 da 15:28 (UTC)[respont]\nDemat deoc'h ha mersi bras deoc'h evit ho koulenn, Kavout a ran un toullad gerioù diwar-benn an arzoù er geriadurioù ("pointillisme" da skouer) pe er http://www.brezhoneg21.com/resources/geriaouegou/ARZOU.pdf ("impressionnisme" a zo met petra dibab e brezhoneg?) pe e Serusier bet skrivet gant Herve Gouedard. Ret e oa din adlenn Serusier a-bezh a-benn kavout teknik ar speurennañ. :D. A galon --Teñsor Jambou (kaozeal) 6 C'hwe 2015 da 16:24 (UTC)[respont]\nTrivliadelouriezh (studiet), Impresionouriezh (kinniget) gant TermOfis OPaB. Klasket ho poa e geriadur M. Ménard ?--Prieladkozh (kaozeal) 6 C'hwe 2015 da 16:36 (UTC)[respont]\nKlask a ran bepred. En ur vuhez all e vin enklaskerez :D. Klasket m'eus war dTermOfis OPaB, war c'hGrandTerrier hag e pep geriadur a zo em levraoueg. :D\nRoger Hanin[kemmañ ar vammenn]\nMersi deoc'h. Emichañs ez eo gwir. A galon --Teñsor Jambou (kaozeal) 14 C'hwe 2015 da 16:53 (UTC)[respont]\nUr reolenn bouezus am eus desket diwar ma c'houst amañ : arabat fiziout re er pezh a gaver war ar Wikipediaoù all... A galon.--Prieladkozh (kaozeal) 14 C'hwe 2015 da 17:15 (UTC)[respont]\nJean-Paul Gaultier[kemmañ ar vammenn]\nSalud dit ! Petra eo ster ar ger "korfelezhioù" skrivet ganit er pennad Jean-Paul Gaultier ? A galon, --Llydawr (kaozeal) 28 Eos 2015 da 15:45 (UTC)[respont]\n(fr) bustiers (Ménard). 90.32.154.118 28 Eos 2015 da 18:52 (UTC)[respont]\nMace (anv)[kemmañ ar vammenn]\nSalud dit ! Ha sur out ez eo an anvioù "Mace" ha "Macé" stummoù brezhonek eus an anv gallek "Mathieu" ? Betek-henn n'anavezen nemet "Maze" ha "Mahe" evel stummoù brezhonek evit an anv-se. Sell ouzh fr:Mazé (nom) ha fr:Mahé (prénom) er Wikipedia gallek hag ouzh Anoiou badiziant Bro Leon, gant Mikael Madeg, P. Pondaven ha Y. Riou, p. 123. A galon, --Llydawr (kaozeal) 3 Gwe 2015 da 11:06 (UTC)[respont]\nSalud dit, Ur stumm gallek all a gaver en ti-kêr e Breizh neuze? A galon --Teñsor Jambou (kaozeal) 3 Gwe 2015 da 11:51 (UTC)[respont]\nNe'm boa ket gwelet da respont. Pa glasker pelec'h e kaver an anvioù skrivet "Mazé" ha "Macé" eo sklaer a-walc'h an traoù : un anv eus Penn-ar-Bed eo Mazé, dreist-holl (), hag un anv eus Breizh-Uhel eo Macé, dreist-holl (). N'ouzon ket daoust hag un darempred zo etrezo avat. --Llydawr (kaozeal) 4 Gwe 2015 da 15:01 (UTC)[respont]\nAnavezout a ran ur paotr eus un tiegezh Macé e Gwenrann. Eñ eo en deus lâret din e sinifi Macé Matthieu. Ha brezhoneg a veze komzet e Gwenrann gwechall-gozh. --Teñsor Jambou (kaozeal) 4 Gwe 2015 da 19:11 (UTC)[respont]\nKaskelot[kemmañ ar vammenn]\nUr ger svedek eo "kaskelot" met ur ger danek eo ivez, kement ha "kaskelothval". Se a gaver e geriadurioù danek evel , ,  pe . Ar vag a oa bet graet e Danmark, neuze eo poellek soñjal e oa bet roet dezhi un anv danek, ne gav ket dit ? A galon, --Llydawr (kaozeal) 4 Gwe 2015 da 15:01 (UTC)[respont]\nEvel just, n'em boa ket klasket er geriadurioù-se. --Teñsor Jambou (kaozeal) 4 Gwe 2015 da 19:11 (UTC)[respont]\nAu coeur du mensonge[kemmañ ar vammenn]\nSalud dit ! Gwir eo, reizh e oa ar pezh 'poa skrivet. Re vuan e oa bet kemmet ganin. A galon, --Llydawr (kaozeal) 24 Gwe 2015 da 15:24 (UTC)[respont]\nTraduction en breton[kemmañ ar vammenn]\nBonjour! Peux-tu traduire cette phrase en breton, s’il te plaît?\nSi tu veux que je fasse une traduction ou une correction en , , , , ou , laisse-moi un message avec ta demande et je le ferai. Tu dois seulement écrire un message sur mon mur de messages.\nMerci ! --Josep Maria Roca Peña (kaozeal) 25 Gwe 2015 da 12:24 (UTC)[respont]\nAuguste René Marie Dubourg[kemmañ ar vammenn]\nSalud dit. Hervez Louis Dudoret e vije an aot. Dubourg bet ganet d'an 30 a viz Gwengolo 1842 hag aet d'an Anaon d'an 22 a viz Gwengolo 1921. A galon --Teñsor Jambou (kaozeal) 5 Her 2015 da 08:54 (UTC)[respont]\nSalud deoc'h ivez, Ha petra zo kaoz emaoc'h o paouez kas ar c'heloù-se din 'ta ? :-)--Prieladkozh (kaozeal) 5 Her 2015 da 09:04 (UTC)[respont]\nUr respont am bo marteze ?--Prieladkozh (kaozeal) 31 Her 2015 da 09:36 (UTC)[respont]\nKristin Scott Thomas[kemmañ ar vammenn]\nDemat deoc'h, Ha peursur oc'h ez eo gall an aktourez ivez ? A galon.--Prieladkozh (kaozeal) 31 Her 2015 da 09:36 (UTC) Mersi dit!--Teñsor Jambou (kaozeal) 19 Du 2015 da 19:43 (UTC)[respont]\nCourmemin[kemmañ ar vammenn]\nDemat deoc'h, Estreget kêr Chambord e departamant Loir-et-Cher 'zo, en Eure emañ ur gêr all ivez... A galon.--Prieladkozh (kaozeal) 20 Gou 2016 da 08:29 (UTC)[respont]\nBoñjour dit ha mersi dit. Ar gammed war-lerc'h e oa Chambord evel just. Ne ran nemet kammedoù bihan. :D A galon --Teñsor Jambou (kaozeal) 20 Gou 2016 da 08:57 (UTC)[respont]\nMann ebet ! Ra vin digarezet ganeoc'h 'ta...--Prieladkozh (kaozeal) 20 Gou 2016 da 08:59 (UTC)[respont]\nChambord (Loir-et-Cher)[kemmañ ar vammenn]\nLakaet eo bet un "infoboks" ganin er bajenn. A galon.\nMersi dit. (N'em eus ket kalz amzer vak. Setu perak ne lakaan ket ar boestoù). A galon --Teñsor Jambou (kaozeal) 23 Gou 2016 da 09:25 (UTC)[respont]\nE, EN[kemmañ ar vammenn]\n"En K.L.T., E s'emploie devant les mots commençant par une consonne et EN devant une voyelle ; mais en trégorrois on dit EN dans tout les cas." Jules Gros, Le Trésor du Breton parlé, levrenn 1, Les Presses Bretonnes, Saint-Brieuc, 1970, pajenn 152.\nA galon.--Prieladkozh (kaozeal) 23 Gou 2016 da 10:23 (UTC)[respont]\nEvel just! :D Mersi deoc'h. A galon --Teñsor Jambou (kaozeal) 23 Gou 2016 da 10:55 (UTC)[respont]\nN'ouzon ket ha tregeriat eo an implijer Bianchi-Bihan met dre ma ra war-dro brezhoneg Treger ingal amañ...--Prieladkozh (kaozeal) 23 Gou 2016 da 13:51 (UTC)[respont]\ner c'hanton[kemmañ ar vammenn]\nSalud dit ! "er c'hanton X" n'eo ket brezhoneg reizh. Lavaret ha skrivañ a reer "kanton X" (Breteuil pe un dra all), hep ger-mell dirak "kanton" ha hep kemmadur ebet er ger-se, evit lavaret "le canton de X" ; ur renadenn-anv eo, evel "tour an iliz", "porzh ar skol" pe "mab egile". Goude an araogenn "e" neuze e lavarer hag e skriver "e kanton X". "En departamant Y" zo un degouezh all : evel m'eo displeget uheloc'h n'eo ket direizh ober gant ar stumm "en" eus an araogenn "e" dirak kensonennoù e brezhoneg Treger. En hevelep doare e c'hallfed skrivañ "en kanton X". Hep kemmadur avat. A galon, --Llydawr (kaozeal) 23 Gou 2016 da 16:37 (UTC)[respont]\nMersi dit. Ar ger-mell a gaven iskis-tre. N'em boa ket soñjet en tregerieg. Gwell e vije marteze displegañ perak e vez cheñchet ar gerioù bet skrivet gant ar re all a-raok difaziañ. A galon --Teñsor Jambou (kaozeal) 23 Gou 2016 da 19:52 (UTC)[respont]\nMaesaer alaman[kemmañ ar vammenn]\nDemat, Deoc'h da choût : "Ar c'hi Soltan, ur mell ki-gward alaman, torret e chadenn gantañ, a oa deut da lammat ouzh ar breur Arturo, evit c'hoari." Youenn Drezen, Sizhun ar Breur Arturo, Al Liamm, 1971, pajenn 33. A galon.--Prieladkozh (kaozeal) 29 Gou 2016 da 08:24 (UTC)[respont]\nMersi deoc'h. Hag ur vi-koukoug a oa ivez: maesaer e-lec'h mesaer. A galon--Teñsor Jambou (kaozeal) 29 Gou 2016 da 08:37 (UTC)[respont]\nMann 'bet 'vat.\nmaesaer, mêsaer [mɛˈsaɛr] -ien g. Den a vaesa un tropell. [...]. Geriadur Brezhoneg an Here, 2001, pajenn 879b. A galon.--Prieladkozh (kaozeal) 29 Gou 2016 da 08:49 (UTC)[respont]\nIt da lenn Devri - maesaer ha Devri - mesa : dastum mez ; reiñ mez (d'ar moc'h) da zebriñ mar kirit.--Prieladkozh (kaozeal) 29 Gou 2016 da 09:29 (UTC)[respont]\nMersi deoc'h. --Teñsor Jambou (kaozeal) 4 Eos 2016 da 05:27 (UTC)[respont]\nMann 'bet !--Prieladkozh (kaozeal) 4 Eos 2016 da 06:06 (UTC)[respont]\nShare your experience and feedback as a Wikimedian in this global survey[kemmañ ar vammenn]\nThank you! --EGalvez (WMF) (talk) 13 Gen 2017 da 22:23 (UTC)[respont]\nSeule... mais pas trop ![kemmañ ar vammenn]\nSalud deoc'h, Pa oa bet lakaet ar pennad er rummad "Filmoù bet filmet e Breizh" ganeoc'h marteze e vefe dedennus resisaat pelec'h e oa bet troet ar film-mañ. A galon.--Prieladkozh (kaozeal) 13 C'hwe 2017 da 08:37 (UTC)[respont]\nBoñjour ha mersi deoc'h. Gwir eo, met ne'm boa ket soñj mat, ne'm boa kavet netra er rouedad, ne'm boa ket kalz amzer vak ha ne'm boa ket c'hoant da skrivañ sotonioù kennebeut. Bon, Bro Dreger pe Bro-Oueloù, Plouha ha lec'hioù all marteze. Klask a rin c'hoazh er rouedad. :D --109.211.55.70 13 C'hwe 2017 da 10:59 (UTC)[respont]\nSellit : Le Télégramme : « Seule, mais pas trop ». Bientôt au cinéma ?...--Prieladkozh (kaozeal) 13 C'hwe 2017 da 11:47 (UTC)[respont]\nMersi deoc'h! --Teñsor Jambou (kaozeal) 13 C'hwe 2017 da 12:43 (UTC)[respont]\nRakkentaennoù 'zo abaoe an 10 a viz Genver 2017 hervez ar sevenourez. Gwelet m'eus ar film d'an 11 a viz C'hwevrer. "Kinniget e deroù ar bloavezh 2017" e-lec'h "deuet er maez" neuze? A galon --Teñsor Jambou (kaozeal) 13 C'hwe 2017 da 12:38 (UTC)[respont]\nSed amañ ar pezh emaon o paouez kavout : Dossier de presse - Vent d'Ouest Distribution...--Prieladkozh (kaozeal) 13 C'hwe 2017 da 12:51 (UTC)[respont]\nMersi deoc'h! A galon --Teñsor Jambou (kaozeal) 13 C'hwe 2017 da 12:57 (UTC)[respont]\nYour feedback matters: Final reminder to take the global Wikimedia survey[kemmañ ar vammenn]\nAbout this survey: You can find more information about this project here or you can read the frequently asked questions. This survey is hosted by a third-party service and governed by this privacy statement. If you need additional help, or if you wish to opt-out of future communications about this survey, send an email through EmailUser function to User:EGalvez (WMF). About the Wikimedia Foundation: The Wikimedia Foundation supports you by working on the software and technology to keep the sites fast, secure, and accessible, as well as supports Wikimedia programs and initiatives to expand access and support free knowledge globally. Thank you! --EGalvez (WMF) (talk) 23 C'hwe 2017 da 08:09 (UTC)[respont]\nNotennoù[kemmañ ar vammenn]\nReizh ar stêrioù[kemmañ ar vammenn]\nGourel eo anvioù ar stêrioù e brezhoneg : an Treñv, ar Potomak. Koulskoude eo benel ar ger stêr ... met n'eo ket kemmet ar yezh c'hoazh. 193.49.222.20 13 Meu 2017 da 12:20 (UTC)[respont]\nMil bennozh deoc'h. --Teñsor Jambou (kaozeal) 13 Meu 2017 da 12:24 (UTC)[respont]\nRummad:Stêrioù Sveden[kemmañ ar vammenn]\n(Krouet eo bet ur bajenn c'houllo) → (Krouet ez eus bet ur bajenn c'houllo).--86.214.54.90 27 Meu 2017 da 09:51 (UTC)[respont]\nN'eo ket goullo. https://br.wikipedia.org/wiki/Rummad:St%C3%AArio%C3%B9_Sveden --Teñsor Jambou (kaozeal) 27 Meu 2017 da 12:14 (UTC)[respont]\nNe skriver ket "(Krouet eo bet ur bajenn c'houllo)" met "(Krouet ez eus bet ur bajenn c'houllo)".--86.214.54.90 27 Meu 2017 da 13:05 (UTC)[respont]\nNe gomprenan ket. Ne'm eus ket skrivet: Krouet eo bet ur bajenn c'houllo. --Teñsor Jambou (kaozeal) 27 Meu 2017 da 13:48 (UTC)[respont]\nMard it da sellet ouzh ar bajenn "Degasadennoù an implijer" () e welot e oa bet krouet ar pajennoù "Rummad:Stêrioù Sveden", ... ha "Rummad:Stêrioù Zimbabwe" gant ar meneg (Krouet eo bet ur bajenn c'houllo). Ur fazi yezhadur a zo er meziant evit doare. Ma digarezit.--86.214.54.90 27 Meu 2017 da 15:31 (UTC)[respont]\nKompren a ran bremañ. :D --Teñsor Jambou (kaozeal) 27 Meu 2017 da 15:48 (UTC)[respont]\nYou are invited![kemmañ ar vammenn]\nStinglehammer (kaozeal) 22 Mae 2017 da 23:41 (UTC)[respont]\nComme un p'tit coquelicot[kemmañ ar vammenn]\nSalud, Trugarez deoc'h va vezañ roet tro da gaozeal en-dro diwar-benn ur gaer a ganaouenn, e-touez ar re fromusañ e galleg... A galon.--Prieladkozh (kaozeal) 20 Mez 2017 da 11:57 (UTC)[respont]\nSalud deoc'h, "En-dro"? Da lâret eo? Mersi bras deoc'h evit bezan skrivet muioc'h war ar bajenn. Ne'm eus ket bet amzer vak a-walc'h en devezhioù tremenet evit klask skrivañ div linenn e-lec'h unan. --Teñsor Jambou (kaozeal) 20 Mez 2017 da 20:06 (UTC)[respont]\nMarcel Mouloudji[kemmañ ar vammenn]\nDemat deoc'h, Ho lezel a ran da gendelc'her gant ar pennad. A galon.--Prieladkozh (kaozeal) 23 Mez 2017 da 14:13 (UTC)[respont]\nGallout a rit kendelc'her gant an tamm labour boulc'het ganin ha Lagad Zoltec mar fell deoc'h, evel-just. A galon.--Prieladkozh (kaozeal) 27 Mez 2017 da 10:21 (UTC)[respont]\npep hini a labour evel a gar, pa gar, e-lec'h ma kar, hep aotre beleg meur ebet, hervez reolennoù wikipedia.\nBoudeuse (1766)[kemmañ ar vammenn]\nSalud, Sellit : WikiTimbres. A galon.--Prieladkozh (kaozeal) 8 Gou 2017 da 08:07 (UTC)[respont]\nMersi deoc'h. A galon. --Teñsor Jambou (kaozeal) 8 Gou 2017 da 08:11 (UTC)[respont]\nMann 'bet 'vat !--Prieladkozh (kaozeal) 8 Gou 2017 da 09:21 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Teñsor_Jambou&oldid=1793749 »\nKemmoù diwezhañ degaset d'ar bajenn-mañ d'an 7 Mae 2018, da 20:15.


The Blue Fairy Book - Wikipedia\nDick Whittington o prenañ ur c'hazh.\nThe Blue Fairy Book zo ul levr saoznek embannet e 1889 gant Andrew Lang, anezhañ unan eus ugent levr an dastumad The Lang's Fairy Books.\n1 Ar c'hontadennoù\nThe Bronze Ring (Ar Walenn Arem), hervez a lavar Lang e rakskrid al levr, zo ur gontadenn eus kreiz Azia, troet diwar ul levr gallek, an Traditions Populaires de l'Asie Mineure, gant Carnoy et Nicolaides (Paris: Maison-neuve, 1889);\nPrince Hyacinth and the Dear Little Princess, zo troet diwar ur gontadenn c'hallek, Le Prince Désir et la Princesse Mignonne, gant Jeanne-Marie Leprince de Beaumont (1711-1780) (adembannet e 1806 e Contes moraux pour l'instruction de la jeunesse) ;\nEast of the Sun and West of the Moon, troet diwar Østenfor sol og vestenfor måne, ur gontadenn norgeek;\nThe Yellow Dwarf (Ar c'horrigan melen) , troet diwar ar gontadenn c'hallek Le Nain jaune, eus an dastumad Contes nouveaux ou Les Fées à la mode, en 1698, gant Marie-Catherine d'Aulnoy (1651-1705);\nLittle Red Riding Hood, diwar al levr gallek Les Contes de ma Mère l'Oye e 1698, gant Charles Perrault;\nThe Sleeping Beauty in the Wood, diwar Ar Goantenn e Koad ar C'housk, gant Perrault, hag ivez e kontadennoù Grimm e 1812;\nCinderella or the Little Glass Slipper, diwar Luduennig, gant Perrault ha Grimm;\nAladdin and the Wonderful Lamp, eus kontadennoù arabek ar Mil Nozvezh hag Unan;\nThe Tale of a Youth Who Set Out to Learn What Fear Was, diwar ar gontadenn alamanek Märchen von einem, der auszog das Fürchten zu lernen, embannet e dastumad ar vreudeur Grimm e 1812.\nRumpelstiltskin, diwar Rumpelstilzchen, e kontadennoù Grimm;\nBeauty and the Beast, diwar ar gontadenn c'hallek La Belle et la Bête, gant Jeanne-Marie Leprince de Beaumont;\nThe Master Maid, diwar ur gontadenn norvegek eus an dastumad Norske Folkeeventyr, dastumet gant Peter Christen Asbjørnsen ha Jørgen Moe e 1842;\nWhy the Sea Is Salt, diwar Kvernen som maler på havsens bunn (Ar vilin a val e goueled ar mor), ur gontadenn norgeek eus an dastumad Norske Folkeeventyr, dastumet gant Peter Christen Asbjørnsen ha Jørgen Moe e 1842;\nThe Master Cat or Puss in Boots, diwar Kazh e heuzoù, gant Perrault;\nFelicia and the Pot of Pinks, diwar Fortunée, ur gontadenn c'hallek gant Madame d'Aulnoy ;\nThe White Cat, diwar La Chatte blanche, e Contes nouveaux ou Les Fées à la mode gant Marie-Catherine d'Aulnoy ;\nThe Water-lily. The Gold-spinners, diwar ur gontadenn estonek, Kullaketrajad, dastumet gant Friedrich Kreutzwald, hag embannet el levr Eestirahwa Ennemuistesed jutud (Haroz Estonia).\nThe Terrible Head, diwar-benn mojenn an haroz Perseüs;\nThe Story of Pretty Goldilocks, diwar ar gontadenn c'hallek La Belle aux cheveux d'or gant Marie-Catherine d'Aulnoy;\nThe History of Whittington, diwar mojenn Dick Whittington, a voe maer Londrez er Grennamzer;\nThe Wonderful Sheep, diwar ar gontadenn c'hallek Le Mouton gant Marie-Catherine d'Aulnoy;\nLittle Thumb, pe Meudig e brezhoneg;\nThe Forty Thieves, diwar Ali Baba, kontadenn arabek eus ar Mil Nozvezh hag Unan;\nHansel and Gretel, diwar Hänsel und Gretel, kontadenn ar vreudeur Grimm,\nSnow-White and Rose-Red, diwar Schneeweißchen und Rosenrot, kontadenn ar vreudeur Grimm,\nThe Goose-girl, diwar ar gontadenn alamanek Die Gänsemagd, gant ar vreudeur Grimm,\nDiamonds and Toads, pe Toads and Diamonds, diwar ar gontadenn c'hallek Les Fées, gant Charles Perrault, embannet el levr Les Contes de ma Mère l'Oye e 1698;\nPrince Darling, diwar La Princesse Belle-Étoile et le Prince Chéri, gant Madame d'Aulnoy, savet ganti diwar ar gontadenn italianek Ancilotto, re di Provino gant Straparola (1480-1558) ;\nBlue Beard, diwar Paotr e varv glas, gant Perrault ha Grimm;\nTrusty John, diwar ar gontadenn alamanek Der treue Johannes, kontadenn ar vreudeur Grimm;\nThe Brave Little Tailor, diwar Ar C'hemener Bihan Kalonek, gant ar vreudeur Grimm;\nA Voyage to Lilliput, diwar Gulliver’s travels, gant Jonathan Swift e 1726;\nThe Princess on the Glass Hill, diwar Jomfruen på glassberget, ur gontadenn norgeek eus an dastumad Norske Folkeeventyr, dastumet gant Peter Christen Asbjørnsen ha Jørgen Moe e 1842;\nThe Story of Prince Ahmed and the Fairy Paribanou, kontadenn arabek eus ar Mil Nozvezh hag Unan;\nThe History of Jack the Giant-killer, kontadenn saoz;\nThe Black Bull of Norroway, kontadenn a Vro-Skos, en dastumad Popular Rhymes of Scotland e 1870, adembannet e 1894 el levr More English Fairy Tales gant Joseph Jacobs (1854–1916);\nThe Red Ettin, diwar dastumadoù Joseph Jacobs.\nAn holl gontadennoù saoznek a weler er wikisource saoznek.\n↑ Hyacinth and the Dear Little Princess\n↑ Le Prince Desir et la Princesse Mignonne\n↑ The White Cat\nAdtapet diwar « https://br.wikipedia.org/w/index.php?title=The_Blue_Fairy_Book&oldid=1922009 »


Egile an eontr barzh : ur Charles de Gaulle all | Becedia\nCharles de Gaulle ha Breizh\n31 a viz Genver 1969 : ar wezh ziwezhañ ma voe gwelet ar Jeneral e Roazhon\nEgile an eontr barzh : ur Charles de Gaulle all\nCharles de Gaulle hag ar Rezistañs vreizhat\nAozer : Erwan Le Gall / Ebrel 2022\nEr familh de Gaulle ez eo ar jeneral Charles an hini brudetañ, hep mar ebet. Un hinienn all eus lignez gwaz an 18 a viz Mezheven a c’hell sachañ hon evezh, avat : e eontr an hini eo, Charles e anv-badez da hennezh ivez. Ganet e oa Charles de Gaulle-se d’an 31 a viz Gouere 1837 e Valenciennes, e departamant an Norzh, hag ez eus bet anezhañ unan eus ar Geltomaned, re ul luskad soñjoù eus an XIXvet kantved. Fall-tre e oa e yec’hed, hag eñ yaouank c’hoazh, setu ma oa en em daolet abred e-barzh ar studi yezhoù, desket brezhoneg gantañ hag ivez kembraeg. N’eo ket bet seizhdaleetoc’h o kemer « Barz Bro C’hall » da anv-pluenn zoken. Eus al levrioù hepken e teue e anaoudegezh eus Breizh da zigentañ, rak e gorf, nammet gant ar poliomielit sur a-walc’h, ne roe ket tu dezhañ da guitaat na Pariz nag e ranndi er ru Vaugirard. Ar pezh ne viras ket outañ a’n em ouestlañ penn-da-benn da Vreizh.\nMab da Vreizh eta, lezvab na pa ve, Charles de Gaulle a ziviz gouestlañ e holl vuhez da zifenn ar brezhoneg ha da c’houlenn ma vefe kelennet ar yezh-se er skolioù da gentañ penn. Gwelet a reer ivez e anv war roll an aozerien da geñver ar c’hendalc’h keltiek e Sant-Brieg e 1867. Bez’ ranker lavaret avat emañ eontr ar Jeneral eus an tu politikel mirour, eus kostezenn ar gilstourmerien zoken. Disklêriañ a ra bezañ unan eus diskibien Kervarker, oberour Barzaz Breiz. Emañ tost ivez ouzh an istorour Arthur Lemoyne de la Borderie, ha kenlabourat a ra ingal gant ar Revue de Bretagne et de Vendée. War ar gelaouenn-se eo e embann e 1864 ur pennad gallek anvet « Les Celtes au XIXe siècle. Appel aux représentants actuels de la race celtique ».\nCharles de Gaulle a varvas d’an 1 a viz Genver 1880 e Pariz, met un distro souezhus a reas dirak an dud, dre berzh e niz, pa lavaras hennezh un dornad eus gwerzennoù brezhonek e eontr e-korf ur brezegenn vrudet distaget gantañ d’an 2 a viz C’hwevrer 1869 e Kemper. Dougen bri a rae ar Jeneral da unan eus e familh, ya laouen, met soñjoù politikel a oa gantañ a-dreñv ivez. Evit krouer ar Vvet Republik e oa aze un digarez da glask dihentañ war e du ur prezeg nevez, a-berzh ur gostezenn ledan, a yae eus Unvaniezh Demokratel Breizh da Talbenn Dieubiñ Breizh (FLB), hag a oa krog da neuze da vezañ selaouet gant lod.\nErwan Le Gall zo klasker war an istor a-vremañ ha kelenner e skol-veur gatolik ar C'hornôg.


ur Boked glazur | Daskor\nur Boked glazur\nBleunioù a garantez\nPhilomène Cadoret (1892-1923)\nBrest, Gwalarn, 1933\nPerig ha Janig\nar Voullig douar\nan Tiegezh nevez\nJanig a savas laouen ar beure-se. Prenestr he c’hambrig a oa troet war al liorzh. Ar plac’h yaouank e zigoras, ha, harpet outañ, en em lakaas da huñvreal.\nAn amzer a oa klouar, ar maez a oa sioul, eus sioulder divent an diskar-amzer, ar sioulder huñvreüs-se a luskell ar galon etre al levenez hag ar velkoni hag a ra dezhi gouzañv ken reizh douster nerzhus ar garantez. An heol a save goustadik en dremmwel, e vannoù aour en em sile doanius e-touez an delioù brizhvelen, e taole dindano an evned o diskanoù karantezusañ. Pep tra a seblante eñvoriñ kaerder an devezh a save war ar gêrig, ha mousc’hoarzhin d’ar plac’h yaouank, a chome sebezet dirak ar mintin lugernus-se, mintin diwezhañ he yaouankiz, heñvel a-walc’h ouzh stad he c’halon.\nHag he buhez tremenet a dremenas en un taol dirak he daoulagad. Dudi, eürusted, bleunioù, setu ar pezh he doa kavet war he hent. Doue a roas dezhi un tad hag ur vamm eus ar gwellañ, a zeskas dezhi abred kerzhout war hent ar furnez, hent an eürusted c’hlan a gaver o poaniañ seder ha laouen e frankiz ar maezioù. He c’halon en em stagas ouzh ur stad-vuhez ken kaer. Bevañ evel he zud, e-kreiz he bro, gant ur c’hristen hag ur gwir Vreizhad evelti, setu huñvre he c’halon, hag, evel pa vije o tiarbenn he c’hoantegezhioù, Doue a lakaas hep dale war he hent ar mignon a glaske. Deuet e oa an deiz da seveniñ an huñvre, deuet e oa an deiz a dlee hec’h unaniñ d’an hini a gare muioc’h egeti hec’h-unan. Ur vuhez all a yae da zigeriñ eviti, pounneroc’h, trubuilhusoc’h marteze, ha koulskoude, ... daoust ha ne vije ket brav bevañ e goudor ur garantez virvidik diazezet war zoujañs Doue ?\n– Va Doue, trugarez ! eme ar plac’h yaouank.\nHa daeroù a c’hlebias he divjod, daeroù a levenez mesket a dristidigezh, rak an deiz-se he rente ken eürus he diframme digant he zud vat. He c’halon en em serre o soñjal er glac’har mut a lenne bemdez e daoulagad he mamm, o soñjal en he zad, a chome hep ur bugel da harpañ e gozhni.\nMouezh skiltr ar biniou o sevel er pellder ha dor ar gambr o tigeriñ a dennas anezhi eus he huñvreoù.\n– Savet out, Janig ?... Penaos, gouelañ a rez !\nAr plac’h yaouank, hep respont, en em daolas etre divvrec’h he mamm. Ur pennad e veskjont o daeroù.\n– Alo, sec’h an daeroù-se, eme ar vamm da gentañ. An deiz-mañ a zo un devezh kaer evidomp. Ne fell ket e deñvalaat gant an disterañ koumoulenn a dristidigezh.\n– Mamm, ... ho kuitaat !\n– Em c’hichen e chomi. Bemdez en em welimp. Hor merc’h ne vo ket kollet, hag ur mab hon eus ouzhpenn !\nHag ar vamm a vousc’hoarzhe evit mougañ an daeroù a garge he daoulagad.\n– Sell, emezi a-benn ur pennadig, pegen kaer eo an amzer ! Daoust ha gouelañ a c’hallez pa gan an evned ken koant ha ken lirzhin ?... O la ! Piv a zo du-hont war ar c’hleuz en tu all d’al liorzh ?\n– Piv ? eme Janig, Jobig avat, mamm gaezh. Ya, ya, eñ eo ! Daoust petra a ra aze ?\nAn diskiant a oa dindan ur bod kelvez, troet etrezek ar prenestr. Ur bod glazur a oa en e zorn. Soñjal a reas dont betek an ti, ... ha, souden, evel pa n’en dije ken gwir da dostaat, ec’h astennas e vrec’h evel da ginnig ar boked, ha, goude bezañ graet ur sell diwezhañ, e tec’has kuit en ur redek.\n– Ar paourkaezh ! eme Janig. Truez am eus outañ !\nLiens transversaux de livre pour ur Boked glazur\n‹ an Embannoù\nar Voullig douar ›


Pajenn:Pompery - Quelennou var labour pe gonnidegues an douar, 1851.djvu/28 - Wikimammenn\nPajenn:Pompery - Quelennou var labour pe gonnidegues an douar, 1851.djvu/28\nvrassa didan ; an dour a red mad avoalc’h etrezô ; mes er c’hiz-ze impliger calz muioc’h a vein ac é renquer ober muioc’h a c’harré.\nSâniou dissec’ha gred gât eun tiec aquetus.\nMeur a hini a gav ar sâniou-mâ mizus ha dieaz dober, couscoude al labour-zé a zo talvoudus dober er goan, pa zeus amzer avoalc’h peurvuia. Anavezout a ran eun tiec aquetuz, pini en deus disséc’het quement douar dourec en devoa, dré sâniou gred en doare em eus discoëzet da guenta. En em laquet en devoa eun dléad evit-an dizoura peb bloas unan deus e parqueier ; abaoé nao vloas e ma oc’h ober al labour-zé, en deus disouret, en eun doaré da badout, é zouarou glipa ; gouned en deus brema digol é boan, en oc’h caout daou quement al a eost abaoé, ha guellet a ra, nevez-zo, darn deus é amezein ober evel-d-an.\nEvit guellad an douarou scan, é renquer digas eno danveziou evit ho laqat stagussoc’h ha druoc’h. Ma vez pri an douar didan, ez eo ta mad digas peb bloas Guellad a réont en oc’h ô quemmesqui gât an douar dindan paz eo priec.\neun nebeudic var c’horré, dré laboura doun avoalc’h ; mes an dra-zé e renq beza gred gât furnez ha gât eves. Evit guir, ma quemmesquefed doc’htu ré doc’h an douar maro é touez an douar beo, e paourefed muioc’h mui, lec’h e guellad ; mes nebeudic eus an douar dindan, nalquet ober droug, ha dre ners an tremp, an avel ac an éol, é iaï buan da zouar béo.\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/28&oldid=141494 »


Kaozeadenn Implijer:Guénael~brwiki : diforc'h etre ar stummoù - Wikipedia\nKaozeadenn Implijer:Guénael~brwiki : diforc'h etre ar stummoù\nKaozeadenn Implijer:Guénael~brwiki (kemmañ)\nStumm eus an 14 Her 2009 da 13:36\n7 823 okted ouzhpennet , 12 vloaz zo\nStumm eus an 2 Her 2009 da 15:29 (kemmañ)\nMeven (kaozeal | degasadennoù)\nStumm eus an 14 Her 2009 da 13:36 (kemmañ) (dizober)\nMewenn (kaozeal | degasadennoù)\n[[Implijer:Meven|Meven]] 2 Her 2009 da 15:29 (UTC)\n== E ser doareoù Bianchi-Bihan ==\n=== E ser va stankadennoù ===\nKalz buanoc'h e vin diwar-benn "respont"[http://br.wikipedia.org/wiki/Kaozeadenn_Implijer:Meven#Stankadenn_nevez] Bianchi-bihan, a skriv er wezh-mañ diwar bluenn Neal.\n*Da gentañ-holl n'eo ket gwall dener treuzkompradennoù BB "Neal" a lenner en he "respont" pa n'em eus kaset netra dezhi. Da veur a zilenner 'm eus kaset va zestenn, tamm ebet dezhi avat.\n*Kompren a c'haller aes a-walc'h n'eur ket gwall blijet gant pezh 'm eus skrivet. Hogen goulenn a ran da bep hini adlenn va zestenn ha lavarout din hag-eñ e kavo enni un emzalc'h "tagus ha kunujennus" eus va ferzh. An div arroudenn nemeti meneget gant BB zo "Ne c'hallomp ket mui plegañ dirak diktatouriezh brizhkefredourion dizesk ha tagnous" hag an devoud m'emañ Neal "e dorn Bianchi-Bihan". Gwirionezioù anat da'm meno, d'ar gwashañ un ali ha n'eo ket BB a-du gantañ...Hogen, kunujennoù ? Gwall vuan ez erruer e domani ar c'hunujennoù, gouez da vBB/"Neal", a hañval gwall gizidik... Abalamour da se on bet stanket 3 miz da gentañ, ur bloaz da c'houde, diverket eus roll an emstriverion ha zoken eus an dilennerion ! Mendare petra vefe ur vro renet gant tud a-seurt-se. Er broioù dieub e vez asantet d'ar re n'int ket a-du gant ar re a zo er galloud da ezteurel o savpoent. Naturel a-walc'h e kavan bezañ kaset va savpoent d'an dilennerion. BB en defe gallet mouezhiañ a-enep din, goulenn digant ar Wikipedidi all ober kement-all da ziskouez d'an holl pegen enebet ez int ouzhin, kas ul lizher kevatal -n'eo ket evel merour (dindan anv Neal), evel n'eus forzh petore Wikipediad ne lavaran ket. Krediñ a reer amañ bezañ e Frañs da c'hrez "enstriverezhioù kefridiel" Napoleon III pa ne oa asantet d'en em lakaat war ar renk nemet ar re a-du gant ar galloud staliet. Pelec'h eo bet stummet BB -ha pa vefe amañ dindan anv "Neal" ? E Tirana pe e Minsk ? En ur Republik bennak eus Suamerika (evel an San Teodoros, da skouer) ? Pe e Brussel gant ar re a zo boas da dremen e-biou disoc'h mouezhiadennoù pa n'int ket a zo gortozet (evel e Danmark, Izelvroioù, Frañs, Iwerzhon...) : nec'het e vez d'an tu enep d'ezteurel e savpoent, dilamet eus o gwir da vouezhiañ ar re n'int ket a-du gant ar re zo penn ar galloud. Estregedon ez eo bremañ tro [[Implijer:Gwilhmod|Gwilhmod]][ http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009].\n*Kement-all a c'haller gwelout evit ar wiriekadenn IP bet goulennet. An disoc'h oa e oa disheñvel an IPoù arveret ganin ha gant reoù all tamallet. Neuze e oa eilgeriet ne broue ket an IPoù disheñvel e oa disheñvel o arverion. A zo gwir moarvat. Met neuze perak ober un enklask ? An disoc'h n'en deus talvoudegezh nemet ma 'z eo diouzh an tu mat. Kaerat reizhiad varnerezhel e rouantelezh BB -hag e sekreour Neal- ! Ha pa vefe bet heñvel an IPoù, petra a vefe bet lavaret ? Ha ! Setu ar brouenn !...\n=== E ser an dilennadeg ===\n*...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek[http://br.wikipedia.org/wiki/Kaozeadenn_Implijer:Neal#r.C3.A9ponse_.C3.A0_:_Commentaire_urgent_de_la_part_du_mod.C3.A9rateur_du_Wikip.C3.A9dia_breton] ha [http://fr.wikipedia.org/wiki/Discussion_utilisateur:Darkoneko#Voir]. Ha disoc'h e enklask a voe e voe heñvel IPoù...Bianchi-Bihan ha Kdbzh, arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan ha Kdbzh an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan ha Kdbzh an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -'''Mewenn'''-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" ''Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne?'' [http://br.wikipedia.org/wiki/Kaozeadenn_Wikipedia:Kumuniezh/votadeg_evit_merourien_Gwengolo_2009#Ali.2FRespont_Neal]. Met kement-se n'eo ket un arver personel eus e c'halloud, anat deoc'h !\n*Petra mouezhiañ ? Disorc'hoù kentañ ar vouezhiadeg a ziskouez mat ne c'hall ket mui meur a hini gouzañv diktatouriezhig BB war Wikipedia. Met an holl a hañval krediñ ne vefe nemet dindan e anv ez eo noazus. Evel-se en deus Ex-Smith -a hañval dizañjer- mouezhioù tost an holl dilennerion. Ha padal e ranker merkañ ez eo e-touez ar re o deus kinniget BB da verour, mouezhiet en deus eviti, ha BB hec'h-unan he-deus mouezhiet ha kinniget Ex-Smith. Arvar zo e vefe eta Ex-Smith evel Neal, eleze un anv hepken a sevenefe doujus kement a lavaro dezhañ BB ober. Erbediñ a ran eta mouezhiañ '''a-enep''' dezhañ. Hag ar re all ? Amjestr eo lec'hiadur Y-M D, pa hañvale kenlabourat digudenn gant BB. Skrivañ a ra [http://br.wikipedia.org/wiki/Kaozeadenn_Wikipedia:Kumuniezh/votadeg_evit_merourien_Gwengolo_2009#Ali_Y-M_D]. ''A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig'', da lavarout eo neuze '''me'''. N’on ket feuket gant kement-se, hag ar gwir en deus Y-M D da vezañ displijet ganin, hogen kement-se a dalvez kement ha sevel a-du gant tuad BB. Kement-all n’en deus ket miret outañ a resev un tamm evezhiadenn dismegañsus a-zoare a-berzh BB : ''Ne welan ket penaos e vo gallet ober pennadoù eus an dibab hep peurvestroniañ ar yezh''[http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009#VOTO.C3.99_4]. Padal en deus Y-M D mouezhiet '''neptu''' da geñver BB, tra ma vouezhie Belvar -en deus e ginniget- '''a-enep''' da vBB. Gwendal P. ha Malo, diouzh o zu, ne lavaront netra. Mat e vefe d'an tri-se sklaeraat o emzalc'h hag o lec'hiadur a-zivout ar reuz degaset gant BB abaoe re bell zo bremañ. Gwelout a reer daou duad : diouzh un tu skipailhig BB, a vod tud en em anavez mat-tre, a vouezh bepred ez-emskiantek en hevelep doare, diouzh un tu all "ar re all", n'o deus da voutin nemet an devoud ma ne asantont ket diktatouriezhig BB hep en em glevout kentrezo, pezh a zo yac'h pa dalvez kement-se chom stag ouzh ar '''frankiz'''. Hogen da vezañ strewet evel-se e weler ne c'hall hini ebet anezho bezañ dilennet da verour ha da gempouezañ galloud skipailhig BB. En tu-hont d'o diforc'hioù reizh e vefe mat dezho en em glevout ha mouezhiañ evito-holl : Gwendal P., Y-M D ha Malo. Met, pa n'hon eus netra da zibab dirak BB hag Ex-Smith, ez erbedan da c'hortoz mouezhiañ '''evit''' an tri-se, gant ar spi e c'hallfent kempouezañ ar skipailgig a-vremañ.\nAdtapet diwar « https://br.wikipedia.org/wiki/Dibar:MobileDiff/578280 »


Bara ar gear - Wikimammenn\nTi moulerez Sant-Gwilherm, 1909 (p. 84-93)\n◄ Dourn Doue Bara ar gear Huvre aotrou Person Plogô ►\nPebeuz tristidigez, pebeuz rann galon a oe en ti soul d’ar c’helou-ze ! Ha red e vije eta d’ar paotr-se mont da ober tri bloaz servich, pa n’oa ken nemetan da laouennaat e dud koz ? Ha penaos e rachent evit dougen kement a groaziou pounner ?\nHen, e unan zoken, daoust ha gallout a rache trei kein d’ar mor glas, da iliz goz e barrez, d’an heol benniget a bar bemdez war aochou Breiz-Izel ? Penaos dreist oll dilezel e dad hag e vamm, n’o doa mui nemetan war an douar-ma ?\nMari-Anna a yoa he spered gant an holl draou-ze. He mab paour a viche prizouniet en eun tu bennak, pell, pell diouti, red d’ezan skuiza, ober pennadou brao a vale, hen ken disterik, ker klanvidik, m’oa red mat kemeret kalz a breder gantan. Nan, nan, kement-se ne c’helle ket c’hoarvezout ! Ne zispartiche ket diouti ; ha neuze, koustche pe goustche, gouzout a rache difen anezan oc’h ar re a vije hardiz a walc’h evit dont d’hen diframma eus a dre he divreac’h !\nSetu ma teuas an deiz da vont d’en em ziskouez da baotred ar c’houarnamant, evit gwelet hag-en edo e tailh da c’hellout dougen ar bragou ruz.\nO welet Gwenole, ar c’horonel a lavaras oc’h heja e benn gant truez :\n« Ne vo ket red chom pell bras da zellet ouz hennez. Kasit anezan d’ar gear. Petra raio ar Franz gant tud eus ar seurt se ? »\n— « Ar Franz hel lakay e stad d’he zervicha, eme ar « major ». Ar paotr yaouank-ma en deus ezom bras da ober « exersis », Krenvaat a ray e izili. »\n— « An « exersis » a lazo anezan ! » a hopas eur vaouez a yoa deuet er zal en despet d’an archerien a glaske kregi enni evit he miret da vont pel loc’h. Koueza a reas d’an daoulin, hag o sevel he daouarn etrezek an nenv, e lavaras gant eur vouez meurbet kalonus :\n— « Me ho ped, en hanv Doue, lezit anezan ganeomp ! »\nHogen, setu ma kroger enni evit he c’has er-meaz, epad ma lavare ar major :\n— « Mat d’ober e zervich ! »\nNag a zaerou a oe skuilhet en ti-soul d’an abardaez-se ha betek an disparti. Ivonig a lavare a-wechou a-dreuz e zaerou :\n— « Mat, krisoc’h int eget ar mor. Hema ne ouie ket petra rea ; ha neuze, lezet en deus eur mab ganeomp ! »\nBuan, gwall-vuan ez eas an amzer, hag an dervez kasaüs a zigouezas.\nEn derc’hent ez ejont e perc’hirinach da Zantez-Anna-Wened. Ar gerent a lakae evel-se e gward an nenvou ar pez o doa a wella, pa n’hallent mui miret anezan tost d’ezo.\nHag e teuas heur glac’harus an disparti. Goustadik ez eant war-zu ti an hent-houarn, evel p’o divije c’hoant da apell an heur-ze.\nGwenole a droe e benn bep eur mare evit teurel c’hoaz eur zellig nec’het war dour koz e iliz parrez a guze a nebeudou adre ar grec’hen.\nDigouezout a reant e ti an hent-houarn. Edo ar marc’h du o tivogedi, har e c’halved ar veajourien. Chom a rejont o-zri a zav. Ar paotr a vriatas e dad hage vamm, ha d’an daoulamm goude betek ar chiri a dlie e gas da Roazon.\nPoent e oa, rak an daerou stardet ha moustret pell bras e goueled ar galon a zave brema da zalla an dud keiz. Setu ma klever eur c’houitelladen skiltrus hag eur ruilhaden bounner : Gwenole a yoa eat kwit !…\nPell, pell bras e chomas oc’h an nor da zellet oc’h ar mor glas, oc’h e dad hag e vamm beuzet en o daerou, betek na welas mui douarou e barrez.\nPaotr al liziri a deue reiz bep sizun betek ti Ivonig ar pesketaer. Digas a realiziri hir da rei da anaout betek an traou distera en doa da ober bemdez. Santout a read eur mousc’hoarz o plava war al linennou-ze, mousc’hoarz eur bugel kalonek e poan bepred da frealzi e dud ankeniet, mousc’hoarz glebiet gant eun nebeudig daerou evelato, eur mousc’hoarz evel a weler a-wechou war dremm ar re a zo taget gant eur c’hlenved ha n’eus pare ebet evitan er bed ma, hep ma kredfent hen anzav evelato.\nAr gozidi keiz a fazie gant o faotr. « En em blijout a ra ! » emezo gant eun tammig levenez.\nPerson ar barrez koulskoude a lenne ivez al liziri hag a wele pelloc’h eget ar gerent. Ya, er geriou-ze laouen hervezan doare, ar pastor gouiziek a lenne eun dristidigez vras, tristidigez eur boked o c’hoenvi pell diouz e vro. « Mervel a raio gant ar boan spered ! » a zonje-hen ennan e-unan.\nGant ar bloaz nevez Gwenole a c’hellas kaout daou zervez da zont d’ar gear.\nLochen ar pesketaer a oe laouennaet evel d’an deiziou pardon. Ne oe avat nemet eul luc’heden, eur bann-heol da domma kalonou an daou baour kez koz. Bann-heol noazus bras ouz ar paotr yaouank, rak ar gwel eus ar gear ne reas nemet kreski ennan an droug spontus-se a hanver « klenved ar gear. »\nEpad eur miz goude al liziri a deuas bep sizun hep mank, da zigas kelou mateus ar c’heaz harluet. Eur zizunvez koulskoude an douger liziri ne skoas ket war dor ar pesketaer. Koll a rea e amzer o c’hedal bep mintin :\n— « Netra hirio adarre !! » a lavare paotr e vlouzen c’hlas o welet Ivonig.\nEun dervez, evelato, e teuas lizer. Levenez an tad koz ne badas ket pell. Ar skritur teo-ze n’oa ket hini e vab !\nAr c’haporal eo en doa lakeat e hano e traon ar pennad skrid.\nSetu ama hepken ar pez a yoa : « Ho mab a zo klanv bras. C’hoant en deus d’ho kwelet ! »\nIvonig a yoa kouezet war eur gador. Sellet a rea en-dro d’ezan oc’h adlavaret : « Klanv ?… klanv eo ?… perak n’en deus ket anzavet kentoc’h ? »\nMari-Anna a dostaas. « Mat, red eo d’eomp mont, mont dioc’htu, p’eo gwir e fell d’ezan gwelet ac’hanomp ! emezi. A ! va Doue, ma tigouesfemp… »\nN’eas ket betek penn. N’hellas ket lavaret ar ger spontus.\nSetu ma tennont dillo an dilhad sul eus an arbel ; hag i d’o gwiska. An enkrez a yoa kouezet warno a zeblante beza digaset d’ezo adarre nerz o yaouankiz.\nMari-Anna a oe prest hep dale. Hag e klaske dre e fenn petra c’hellche kas ganti da ober plijadur d’he mab paour. Siouaz ! n’o doa ket kalz a dra, n’oant ket pinvidik. Setu hi o vont d’an dorz vara hag o tiskolpa eur pez tamm da gas ganti en eun dousier wenn.\n— « Bara ! eme Ivonig, bara heiz d’eun den klanv, d’eun den toc’hor, marteze !… » Na diez e kave brema beza ker paour ! Biskoaz n’oa deut d’ezan c’hoaz ar zonj da glemm evitan e-unan, evit e vab e oa !\nMari-Anna ne lavaras ger. Great e oa he zonj ganti. Ar bara du-ze, great ganti he-unan, leun eus an ear vat ker red d’ar paotr, sur eo e rache vad d’ezan.\nMont a rejont d’an iliz ha d’ar presbital en eur dreuzi ar vourc’h. Hor Zalver Jezuz hep mar a lavaras d’ezo komzou frealzus e goueled o c’halon, hen hag a c’hoar mat kaout truez oc’h ar re a zo gwasket gant an anken. O veza n’helle netra-all evito, ar person koz a lavaras d’ezo o tiskouez an nenv : « Bezit kalonek, va mignoned, eus an huelder e leac’h ma ren, Doue a daol evez ouzoc’h ; ne lakaio ket war ho tiskoaz eur beac’h re bounner evidoc’h. »\nAn daou armeziad ne daolont nemeur a evez oc’h an tiez uhel, an traou koz, ar strejou hir. Digouezout a reont er c’hlanvdi. N’oa ket re abred !\nEul leanez a yoa dres o vont er-meaz. Pebeuz kemm etre dremmou distronket ar gozidi ha dremm yaouank, fresk, sioul ha seder al leanez-se ! Ar mousc’hoarz-ze a darz war he muzellou, daoust ha boaz eo d’e gaout, pe fellout a ra d’ezi dre eno lavaret d’ar gerent keiz kaout fizianz ?\nIvonig a goms outi da genta, o trailha gwella ma c’hell, kement eo eat berr warnan :\n– « Gwenole, va c’hoar ?… Ni eo e dud !… »\nEntentet he deus. Ne zale ket da lavaret d’ezo evit o disponta :\n— « Bezit dinec’h, emezi. Ema ouz ho kedal. Abaoue deac’h dreist-oll n’eus ehan ebet gantan, defot gwelet ac’hanoc’h. Arabad e vezo d’eoc’h mont re vuhan gantan, gant aon na ve gwall-skoet. Kement eo dinerzet !… »\nO ! o mab n’eo ket maro eta ! Emaint o vont d’e welet, da bokat d’ezan evit ar wech ziveza. Pebeuz eurvad !\nGoustadik neuze, o teurel kalz a evez evit miret da ober trouz, ez eont er zal vras, test dilavar a gement a boaniou hag a dremenvanou. Klevet a reer klemmadennou adre ar ridochou gwenn. Siouaz ! an den a glemm o vont er bez evel ma ra o tont er bed ! E kreiz e vrud hepken eo ec’h en em gav krenv awalc’h evit gouzanv didrous.\nSelaou a reont, oc’h eva e holl gomzou. N’o deus ket anavezet c’hoaz ar vouez garet.\n— « Niveren 243 ! » eme al leanez o chom a-zav.\nA ! setu hen ama ! Na pebeuz chenchamant a zo ennan, va Doue ! Liou ar c’hoar ’zo gant e zremm ! E zaoulagad bras digor frank a jom difinv da zellet oc’h ar memez leac’h !\n— « Komzit a vouez izel, me ho ped ! » eme al leanez o pellaat evit o lezel ganto o unan.\nTostaat a reont, ha neuze an hevelep komzou tener a deu ganto.\n— « Gwenole… Gwenole gez… Deuet omp d’az kwelet !… Poan ac’h eus, n’eo ket ’ta ?… N’anavezez ket ac’hanomp ?… O mab paour, koms ouzomp mar gellez ! »\nAr c’hlanvour a finv eun tammig gant kalz a boan. Evel eul luc’heden a dreuz e zaoulagad. O ya, o anavezet en deus sur. Eürus eo o c’houzout emaint aze tost d’ezan, hag al levenez a leunia e galon a ro d’ezan eun nerz nevez :\n— « Deuet oc’h eta,va mamm… va zad…\nPebeuz eürusted evidon ! Nag aon am boa da vervel hep beza gwelet achanoc’h !… »\nMervel ! Lavaret en deus an dra-ze ! Douget en deus ar varnedigez spontus-se ha ne dle ket en dro ma c’hoaz dont da veza gwir evitan ! Nan, ne varver ket d’e ugent vloaz e kreiz kement a deneridigez !\nGant kalz a nerz eo e lavaront kement-se d’ezan. Al leanez koulskoude a deu adarre d’o c’haout.\n— « Awalc’h eo evit ar genta gweladen, emezi gant keuz. Kredit ac’hanoun, lezit anezan brema. eur pennad e-unan ! »\nSenti a reont dioc’htu evel bugale, hag ez eont kuit epad m’en em ro ar c’hlanvour da gousket reisoc’h eget kustum. Huvreal a ra, hep mar, en tour koz du ze, a zell oc’h ar c’houmoul o tremen, hag er mor bras a luskel bagou ar besketaerien.\nGwenole a zo dihun eur pennad ’zo pa’z eman diz roet Ivonig ha Mari-Anna. Ar c’housk hir-ze en deus great kalz a vat d’ezan. Finval, a ra eun tam mig hag, o veza lakeat e zourn war hini e vamm, e lavar evel pa oa bihan :\n— « Mamm, m’em eus naon ! »\nMari-Anna en em gav nec’het. Nebeut goude, e tizolo he fakaden, hag e kinnig ar bara du d’ar paotr, o lavaret d’ezan :\n— « Sell ’ta, va mab paour, petra ’m eus digaset d’it ? »\n— « O, bara mat ! bara eus ar gear ! »\nAn hini a yoa toc’hor bremaïk eo a goms evel-se. E zremm a zeu da veza laouen. Savet eo en e goazez. C’hoarzin ha lenva a ra war eun dro o tibri ar bara-ze a gav meurbet c’houek :\n— « Nag hen zo mat ! emezan gant nerz. Pebeuz sonj vat ac’h eus bet, mamm, ha pegement a vat a rez d’in ! M’am bije bet atao eus ar bara-ze da zibri… »\n— « … Ne vijec’h ket klanv, n’eo ket ’ta ? eme ar « major » o tont, souezet bras o welet eur jenchamant ken trum. Me gred ive ! Ha p’eo gwir ec’h anavezan brema louzou ar c’hlenved-se a glasken parea en aner betek-hen, me a zo o vont da ober ar pez a zo em galloud evit m’ho pezo eus al louzou-ze kement ha ma kerot. »\nHag ar medisin a ya kuit hep teurel evez oc’h bennoziou an daou goziad a c’houie mat sur petra en doa c’hoant da lavaret.\nEiz dervez goude Gwenole a yoa en e di-soul o selaou trouz ar mor. Azezet e kichen e dad hag e vamm e tebre c’hoaz eus ar bara a zaveteas d’ezan e vuez.\nC’houi, va Zalver Jezuz, eo ar bara-ze kuzet e Sakramant an Aoter !\nBara an nenv, bara ar gear, p’eo gwir eo an nenvou hor gwir vro !\nBara dreist pep bara, a zo ennoc’h an eürusded a glask hor c’halon !\nBara beo, n’hellomp ket beva hebzan, n’hellomp ket hebzan na treuzi na gouzanv poaniou an harlu !\nO Bara mat ar gear, deuit da veza evit pep hini ac’hanomp ar bara pemdeziek !\nAdtapet diwar « https://br.wikisource.org/w/index.php?title=Bara_ar_gear&oldid=157948 »


Leonin - Wikipedia\nLeonin, anvet ivez Leoninus, Leonius pe c'hoazh Leo, a oa ur sonaozour hag a aoze liessonegezhioù evit an ograoù. Ganet eo tro 1150 ha marv tro 1201. Gall e oa sur a-walc'h ha bevet en defe e Pariz. Labouret en deus en Iliz-Veur Notre-Dame a-hed e vuhez. Eñ eo en deus savet an "École Notre-Dame". An anv Leonin a teu eus Leoninus e latin deuet da vezañ Leo, o vezañ marteze lezanv Leonin e-pad e vuhez. Leonin a zo ar soner gall kozhañ anavezet betek poent.\nAn dielloù adkavet diwar e-benn a zo lizherioù bet skrivet gant ur studier Saoz (lesanvet Anonyme IV) eus an "École Notre-Dame" hag en deus savet ur studiadenn-kelennadurel, enni e kaver anv Leonin displeget evel unan eus gwellañ sonaozerien organa (organum en unander, unan eus doareoù kentañ liessoniñ ar grenamzer eo) hag evel krouer ar Magnus Liber Organi, "Levr bras an organa", hag a zo bet adskrivet ha gwellaet da c'houde gant Perotin.\nAdtapet diwar « https://br.wikipedia.org/w/index.php?title=Leonin&oldid=1688739 »\nSonaozourien an XIIvet kantved\nKemmoù diwezhañ degaset d'ar bajenn-mañ d'an 15 C'hwe 2016, da 19:51.


Buhez Bro Naoned : Souten ar baizanted dre un amap – Radio Naoned\nBuhez Bro Naoned : Souten ar baizanted dre un amap\nEl Liger-Atlantel e kaver 136 AMAP. Un AMAP a zo ur gevredigezh a stourm evit ma chomfe bev ar beizanted hag ar broduerien vihan. Evit en ober en em sav kontradoù war 6 miz pe bloaz etre produerien ha pratikoù. Da heul e teu ar pratikoù bep sizhun da gerc’hat o fanerad gant legumaj, fourmaj, bara, produioù a bep seurt. Bep Merc’her e vez adtapet boued gant ur c’hant bennak a Naonediz en AMAP de la manu. Bet omp bet oc’h ober anaoudegezh gant ar strollad a ver al lec’h.\nUr gronikenn gant Aziliz Peaudecerf.\nAtersadenn Claire Oger : Ac’hubet eo teatr Graslin D’ar Yaou 29 a viz Ebrel en Naoned ez eo aet kuit an arzourien a stank ar c’hoariva Graslin betek an DRAC da vanifestiñ. Livet...\nBuhez Bro-Naoned : Yezhoù ha Yec’hed Buhez Bro-Naoned, ar gronikenn evit lakaat war-well kevredigezhioù, lec’hioù ha start-upoù a Vro-Naoned, bep Merc’her en abadenn Dihunaoned war Radio Kerne-Naoned. Ar gevredigezh Yezhoù ha...\nAn daou vreur, rann 1 Un tad o vervel a ro d’e zaou vab alioù mat da ren o buhez gant furnez. Unan a ziviz mont war e studioù, an...\nTARZH AN NOZ – Merc’her 15/09/2021 En abadenn fenoz : – Christophe Grandjean, soner, a vo asambles ganeomp. Dont a raio maez e bladenn “Trouz kerdin hag all” e deroù miz...\nAr buzhug – Ar greun\nAn daou vreur, rann 2


(Adkaset eus Amzer Hollvedel Kenurzhiet)\nP'eo bet karget ar bajenn-mañ e oa 2022-05-26 T 18:37 in UTC.\n(gwelet W3C Date and Time Formats)\nAmzer Hollvedel Kenurzhiet, AHK pe UTC, anavezet ivez dindan an anv a amzer sivil. Merkañ a ra an takad eur dave ma jeder diwarnañ an holl eurioù a zegouezh gant an takadoù eur all er bed. Kemeret eo bet gant an UTC al lec'h c'hoariet gwechall gant ar GMT (Greenwich Mean Time: Amzer Greiz arsellva Greenwich, e Londrez) daoust ma vez kendalc'het a-wechoù war ar pemdez c'hoazh d'ober GMT eus an UTC. Krouet e oa bet an anvadur nevez-mañ kuit d'ober anv eus ul lec'h resis en ur standard etrebroadel hag evit diazezañ muzul an amzer war ar standardoù atomek kentoc'h eget war korfoù egor.\nTermenet e oa ar GMT dre an heol pe dre ar strered. AN UTC zo muzuliet gant eurieroù atomek. Tra ma c'horreka troadur an Douar, e tap hemañ dale e-keñver an amzer atomek. Goubredet eo an UTC gant an deiz hag an noz UT1, hag ouzhpenner pe dennet e vez eilennoù lamm (leap seconds) e dibenn pep Mezheven ha Kerzu. E karg emañ ar Servij Etrebroadel war Troadur an Douar da dermeniñ an eilennoù lamm diouzh ar muzulioù stadet war troadur an Douar.\nEur ar GenrouedadAozañ\nKalz standardoù war ar Genrouedad hag ar Worl Wide Web a ra gant an UTC. Servijer Wikipedia e-unan a implij an UTC da ziazez evit e listenn hizivaat ar pennadoù.\nAr re-mañ eo an tiriadoù ma klot o eur gant hini an UTC : Aod an Olifant, Burkina Faso, Gambia, Ghana, Ginea, Ginea-Bissau, Island, Liberia, Mali, Maouritania, Maroko, Saint Helena, São Tomé ha Príncipe, Senegal, Sierra Leone, Togo, Inizi Faero (Danmark), Inizi Kanariez (Spagn), Iwerzhon, Portugal ha Breizh-Veur.\nAdtapet diwar « https://br.wikipedia.org/w/index.php?title=UTC&oldid=1534680 »\nKemm diwezhañ d'an 28 Her 2013 da 20:01\nKemmoù diwezhañ degaset d'ar bajenn-mañ d'an 28 Her 2013, da 20:01.


Al laer a zo laer 1910 - Wikimammenn\nAl laer a zo laer 1910\nTi-moulerez Sant Gwilherm, 1910 (p. 1-15)\nAl laer a zo laer Ar pare d’ar re vouzar ►\nPENÔZ KOLAÏG DORNDU A ZEUAS DA VEZA MARC’HADOUR KEZEG\nN’ouzoc’h ket piou eo Kolaïg Dorndu ? — Nan ?… Mad, p’eo gwir n’ho peus ket klevet c’hoaz hano anezan, selaouït gant ho tiouskouarn, hag e klevoc’h e zoareou bremaïk. Mes peoc’h avat ! Peoc’h, pe ne lavarin ger !\nAr re vouzar hag ar re zall\nA gaso kelou d’ar re all !\nEmaoc’h o selaou ? Mad, neuze e stagan da zibuna ma c’hudenn.\nKolaïg Dorndu a zo eur c'houeriad diwar ar meaz, o chom en eur c’horn bennak eus ar C'hap, n’em eus ket sonj mat a-walc’h mui pe e parrez Goulien pe e hini Beuzek… An dra-ze ken nebeut n’eo ket kalz a dra. Eus hano e gear avat em eus dalc’het sonj gwelloc’h : Kernez-Vihan ez eo hanvet. Kolaïg Dorndu eo e zouar hag e gear d’ezan.\nPa oa c’hoaz pôtr yaouank, e laboure da zabatui betek re ’michanz. Evit ar wech, em eus klevet lavaret « an hini a zistag re a daoliou-mar, en eur staga gant e loden, pa vez devez bras torri-terien, hennez a gouez war e benn a-drenv, hep gallout dont a-benn eus e loden-var. Setu ar pez a zo deut da wir evit Kolaïg, rak abaoue m’eo dimezet da Janig ar Gapen, ne fell ket d’ezan a-grenn kregi e benveg ebet, nemet en e skourjez.\nNemet en e skourjez, a lavaran, ha penôs kemend-all ?\n— « Betek-hen, eme Kolaïg d’e wreg eur zulvez, betek-hen n’oun bet nemet eur genaoueg, nemet eul loue, met eurus eo d’in ne jommer ket loue evit atao, dalc’hmat ; selaou ac’hanon : Ar mestr-skol, (ar vistri-skol a vreman, gouzout a rez mad, a zo gwall-zesket ; n’eo ket azenned eo ez int evel re gwechall ha ne oant mat nemet da ober katekiz), en deus lavaret d’in, hirio goude an oferen, pa ’z oun bet o paea eur banne d’ezan, n’ez eus nemet koll o labourat an douar ; ha piou a dle gouzout an dra-ze gwelloc’h eget ar mestr-skol ? Ober a rin hiviziken ar pez en deus va aliet da ober : fiziout va douar en eur merour, ha mont da varc’hadour kezeg. »\n— « Oh ! diwall mat, mignon Kolaïg, diouz aliou ar vistri-skol ! » eme Janig ar Gapen d’he gwaz.\n— « Evit gant mestr-skol hor parrez eo deut ar wirionez, p’en deus lavaret d’in ne oa dre ar C’hap, war ar meaz, den ebet a gement a gomzfe galleg kouls ha me, Kolaïg Dorndu ! Ha perak neuze, p’eo gwir ec’h ouzoun ar galleg, ne vijen ket mat da varc’hadour kezeg ?… Me a vo, klevout a rez ac’hanon, Janig, me a rank beza marc’hadour kezeg ! »\nSetu penôs, p’eo gwir en doa c’hoant ar mestr-skol, ez eo bet feurmet Kernez-Vihan d’eur merour ; Kolaïg evelkent a zalc’h gantan eur penn-ti hag ar marchosi.\nDa genta, an traou a droas mad a-walc’h gant Kolaïg ; heman oa deut da anaout eun niver a droiou kamm, o tarempredi ar foariou hag ar marc’hajou. Bez’ e veze dalc’hmat e Kemper, e Pont-’n-Abad, e koste Ploneour, er Pont, e Douarnenez, e Pouldahut… ha me oar-me e pelec’h e veze c’hoaz !\nPENÔS KOLAÏG A BRENAS EUR C’HAVR, PE EUR BIDA, EVEL MA LAVAR AR C’HAPERIEN. — MONT A RA D’HE GWERZA E FOAR BOULDAHUT.\nEun devez, tri pe bevar miz a zo abaoue, Kolaïg a yeas da foar Bloneour gant eur marc’h koz, kempennet gantan, skrifellet a-zoare, houarnet mat a barz mont eus ar gear. Dres ! ar foar a yee mat-mat war ar c’hezeg, ha Kolaïg a bakas kant skoed evit e varc’h koz.\n— « Mad, eme ar C’haper ; abred an deiz eo c’hoaz ; a-raok distroï d’ar gear, deomp d’ober eun droïg da varc’had ar zaoud ! » — Ma ’z ee ker ar c’hezeg, war ar zaoud e oa eun distol souezus ; ne oa marc’hadour ebet, kouls lavaret, war-dro al loened-korn. Gouzout a rit, (pe ne rit ket), e Ploneour e vez kalz geored (gevr) er foar ; hogen war ar geored ne oa ket eun distera klask. — « Mat ar stal ganeomp ! eme Kolaïg ; mar karfen prena eur c’havr bennak aman da werza a-benn foar Bouldahud genta, me ’rafe eun tôlig brao ganto, a dra zur ! »\nHa Kolaïg prena eur c’havr, marc’had-mat-vil, ha buan d’ar gear gant e vida !…\nD’ar miz war-lerc’h, d’ar gwener kenta, Kolaïg Dorndu a zav mintin, beure mat, eus e wele, evit mont da foar Bouldahut. Gwiska a ra eun dilhad, nevez c’hoaz kouls lavaret, rak e greden eo penôs e werz keroc’h eur gwerzer gwisket mat eget eur gwerzer all gwisket a druilhou. Buhan-ha-buhan, e voutou ler-goad en e dreid, eun hanter dousenn krampouez amanennet en e chakod, ha Kolaïg d’ar c’hraou, ha Janig ar Gapen war e lerc’h… Setu ar c’havr kordennet kerkent ; ar gwasa ma zo eviti, prestik eo he zermen, al loen paour ! hag he deve, kalet evel men, a-stribilh etre he gaol, a dle ober diez d’ezi da vale.\n— « Set’ aze, Janig, eme Kolaïg en eur lakat eur c’horniadig butun abarz mont en hent, set’ aze hag a dalv ugent skoed pe pemp lur ha triugent d’an tôl izela : eun dornadig mat a arc’hant ! »\n— « Diwal, eme Janig, aoun am eus na vefes paket eun dro bennak ! »\nDigouezet int o-daou etal dor ar marchosi, ar c’havr ganto. Hep dale eo kordennet ive ar marc’h daou vloaz a dlie mont d’ar foar gant Kolaïg.\n— « Set’ aze, Janig, eme heman, talvoudegez kant hanter kant skoed d’an nebeuta, pe wardro pemp kant lur ma ’z a mad ar ronsed ! Kenavo, Janig ; en abardaez-man, e weli ac’hanon o tistroï d’ar gear, eur chakotad mat a skoejou ganin. Kenvao ! »\nHa Kolaïg en hent o vutuna dre ma ’z a, e gorn-butun berr ha mogedet etre e zent, e skourjez endro d’e c’houg, e varc’h ouz e zorn deou hag e c’haor ouz e zorn kleiz...\nO welet he C’holaïg a pellât, Janig, difius evel ar C’hapenned, rak emichanz e tiskred eun tammig ive war he gwaz, a hop warnan : « Hep, hep ! Kolaïg, arabad d’it dont goullo d’ar gear ! Diwall mad diouz al laer, ma den ! » Hag o veza chommet, eur pennadig, harpet e korn tal ar marchosi o sellet ouz he gwaz o pignat ar grec’hen dosta gant e loened, ez a d’an ti d’en em emellout eus he labour, eur berniad mat a draou o ruilh hag o tiruilh en he zamm penn.\nKOLAÏG A GEMER KENTEL DIGANT KANTONIER BEUZEG HA BUGALE SKOL POULLAN.\nKolaïg Dorndu, luduet e vutun gantan, mes e gorn dalc’hmat o chakat etre e zent, a gendalc’h da vont gant an hent, e zaou loen d’ar paz war e lerc’h, hag e teu sonj d’ezan eus aliou Janig : « Petra an tanfoueltr, eme ar C’haper outan e-unan, petra he deus c’hoant va hini goz da randounat d’in, er mintin-man ? Diwall diouz al laer ! Me, Kolaïg ar marc’hadour kezeg ! Ha ! Ha ! me garfe gwelet peseurt liou en deus al laer a zo gouest a-walc’h da laerez eur spilhenn diwarnon-me !… Piou zo gwaz, satordallik ? ma n’oun-me ket ? Ha n’eo ket me a oar ar muia galleg e bro Kaperien Beg ar Raz ?… Va mestr-skol e-unan en deus lavaret an dra-ze d’in, eur sulvez p’am oa paet eur banne d’ezan… Ya, gwaz oun ! » Ha fouge ennan, e sko gant e bennad kordenn war e beultrin, ken ma ’z a e tammou hag e bruzun, en e c’henou, pao pri e gorn-butun !…\nSetu flipet bep a lommig ganto : « Mad ! ma den, eme neuze ar c’hantonier, setu aman evidout ha da vida : pa zigouezi e Poullan, kerz da gaout Herri, ar marichal, ha goulenn digantan eur c’hloc’hig bihan da brena, ha stag anezan ouz goug da vida : ne gollo ken a lez, pe n’eo ket me mab ma zad ! Kenavo ! »\n— « Kenavo ! eme Kolaïg. » Hag hor C’haper en hent, laouen bras eus e gavaden.\nHep dale, e tigouez e bourc’h Poullan, war-dro eiz heur, hag hen dioustu da gaout ar marichal.\n— « Selaou ’ta, marichal, hervez m’am eus klevet, te a werz kleier bihan ? »\n— « Ya ’vat, a bep seurt ; dibabit mar plij ! »\nHa Kolaïg kemer ar brava ha staga anezan gant eur pennig korden en-dro da c’houg e c’havr.\n— « Pegementad tra eo ar c’hloc’h, marichal ? »\n— « Ha feiz, n’eo nemet pevar real, Kaper, p’eo gwir c’houi eo, rak kredi a ran, eun tammig meiz, eun tammig anaoudegez am eus ouzoc’h. »\n— « Pevar real, eun tamm kloc’h evel-se ! N’eo ket evit netra ! » Mes Kolaïg a bae, koulskoude, hep kredi dizerra e rann. N’eus forz, sonjal a ra ennan e-unan : Arabad d’in beza paket gant laer ebet ! N’emoun ket ganti, am eus aon, o roï pevar real evit eun ourouller, eur c’hloc’hig. Ha c’hoaz, c’hoaz, ma teufe ar c’havr he bronnou da ehana berat ! »\nHag hen distroï da zellet ouz e c’havr. « Mad, emezan, gwir e rank beza ar pez en deus lavaret d’in kantonier Beuzeg ; ma bouchig ne goll mui berad lez ! Deomp breman da brena eun tamm butun hag eur c’horn nevez ! »\nGreat e dro gantan e ti ar butun, setu Kolaïg adarre war hent Pouldahut, e zaou loen d’e heul. Pa dremen dirak ti-skol ar bôtred, ar re-man, (o c’hoari emaint c’hoaz daoust d’an heur beza sonet pell zo), ar vugale ’ta ’zav o fenn, o klevout son skiltr ar c’hloc’hig :\n— « Sell ’ta ! Eur C’haper o vont da foar Bouldahut, eur marc’h hag eur bida gantan ! »\nKolaïg n’ema ket an distera war o sonj, kement a brez a zo warnan o klask dibri krampouez ; n’eo ket hep poan avat, rak e zaou loen eo red d’ezan ive bleina. Pa n’eo ket evit ober gwelloc’h, e kemer peg en eur grampouezen a bez a stribilh ouz e c’henou, hag e chach warni betek ar penn dilosta, ar pez a lak ar bôtred da c’hoarzin, leun o beg.\n— « Petra zo, marmouzien ; hag o c’hoarzin d’in-me emoc’h ? »\nUnan eus ar bôtred, an tosta da Golaïg, a respont evit an holl : « N’emomp ket ’ta ; mes eus ar penn all-tre ar C’hap e rankit beza ginidik a dra zur, ma zonton, tostik d’an Enez Sûn, p’eo gwir en eur vont d’ar foar gant ho marc’h, n’ouzoc’h ket ar furnez da bignat war e gein ! » Ar vandennad krennarded a c’hoarz o gwalc’h, ha Kolaïg a anzav outan e-unan n’eo ket brao deski furnez, dreist-oll digant bugale :\n— « Mar pignan war gein Laouig, emezan, petra rin eus ma bida ? »\nHep beza nec'het an distera : « Petra ? eme ar pôtrig, mes staga ar bida ouz lost ar marc’h, hag e c’helloch da c’houde kaout ho taou zorn da zibri ho krampouez ! »\n— « Gwir awalc’h eo ! eme Kolaïg Dorndu » ; hag e stag ar paour kez gaor ouz lost ar marc’h, hag e pign war gein Laouig, hag ez a etrezek Pouldahut, en eur zibri krampouez, epad ma c’hoarz muioc’h-mui pôtred skol Poullan…\nEUL LAMPOUN O LAEREZ AR BIDA\nNeuze ’ta, Kolaïg a gendalc’h da vont arok war gein Laouig, en eur chaka gwasoc’h c’hoaz war e grampouez, malisiet evel ma ’z eo ouz ar bôtred vihan. Digouezout a ra evel-se gant koajou Maner Stank. Aman ez eus eur gwall-zouben da gaout ! A drenv ar c’hleun, skoaset e-mesk an trojennou lann hir, eun den, (eul lampoun bennag eus kear, sur a-walc’h), a zo, evel pa lavarfed, o c’hortoz eun dra bennak ; tres paour a zo warnan, eun tres ken divalo hag eul laer ma ’z eo.\nHag al laer, a-dreuz ar parkeier, da blanta tiz ha da c’haloupa evit troc’ha arôk ar C'haper. Er c’heit-amzer-man, Kolaïg a zo ken dinec’h ha tra, dre ma klev atao ar c’hloc’hig bihan o tiridigna d’e heul, hag e holl zonj a zo, me ’gred, gant ar bempved krampoezenn ema breman o chaokat warni. Petra ’fell d’eoc’h ? Eun tammig goust a zo deut d’ezan oc’h ober hent, hag e chak, hag e lonk, hag e tebr a galon vat.\nSetu Kolaïg, digouezet e-kenver Lenn-Avoa, o welet, en eun taol, eun den o tont en eur c’hoarzin a-benn ennan. Kolaïg, en eur welet anezan o c’hoarzin, a c’hoarz eveltan hag a c’houlenn digantan :\n— « Plijadur ho peus, va den, p'eo gwir emaoc’h ken laouen hag all ? »\n— « Ya sur, eme egile, pell zo n’em eus ket bet kement a c’houst da c’hoarzin. »\n— « Neuze ’ta ? N’eo ket goulenn diganeoc’h a ran, met perak, mar plij, ho peus goust hirio da c’hoarzin ? »\n— « Perak ? C’hoarzin a rankan o welet e teu bemdez gizio nevez ebarz ar vro. »\n— « Ya ?… N’em eus ket klevet ger. »\n— « Enpad an hanv, ne weler mui na marc’h nag azen rouz ebet anez ma vefe war glipenn e benn, resped d’eoc’h, eun tok plouz pe eun tok brouen ! »\n— « N’eo ket difennet ; hag al loened, me gred, a blij d’ezo an disheol hag ar zenadurez, kement ha d’an dud. »\n— « Mad, evit beza a du ganeoc’h, e lavarin ec’h intentan eun draïg bennak er c’hiz nevez-ze. Mes giziou-all a zo o tont, war ar pez a welan, ha n’ec’h intentan netra enno. Lavarit d’in, mar plij, perak e stager breman kleier bihan ouz lost ar c’hezeg ? »\n— « Petra ? Ar c’hiz-ze a zo o tont breman ? eme Kolaïg, sabatuet krenn. »\n— « Nema-hi ket mui da zont ; deut eo, p’eo gwir ho marc’h-c’houi zoken a zo o son e gloc’h aze gwasoc’h eget kloc’her Treboul. » (Hag evit gwir ar marc’h Laouig a strilh e lost gant nerz, hag ar c’hloc’h a zon ; mes hor C’haper ne ra van ebet o sonjal eo e c’haor an hini a ra trouz.)\n— « Va marc’h deut da gloc’her ? » eme Kolaïg o tistroï e benn da zellet… Neuze ar paour kez Kaper a wel n’ema ket mui ar c’haor da heul. — « Daonet ! emezan d’egile, va gaor a zo chomet dre an hent ; distaget eo diouz lost ar marc’h, nemet m’he deus lezet he c’hloc’hig war he lerc’h… Ah ! tamm bida gornek, red eo d’in mont war e lerc’h… Sell ’ta, va den, ma n’eus ket re a brez warnoc’h, e c’hellfec’h marteze chom aman eur pennadig amzer gant Laouig, ema ma ’z in da welet ha kaout a rin Bouchig ? »\n— « Gellout awalc’h a rafen chom eur pennadig, egiz ma lavarit. » Ha setu Kolaïg buhan war e giz da glask e vida ; hag al laer, o veza chommet eno, evel m’en doa roet e c’her, eur pennadig gant Laouig, a lamm war gein heman, ha pidadap ! ez a da guzet anezan e-barz koajou Kerbeoc’h !…\nAL LAER A GAS GANTAN ZOKEN DILHAD AR C’HAPER\nKoulskoude Kolaïg, o veza baleet eur c’hart leo, eun hanter leo, ne wel, ne glev na liou na c’houez eus bida ebet. « Mad, emezan, en eur grafignat e benn, red eo kredi ez eo eat al lorgnez-ze d’ar gear ; emichanz, pa zigouezo du-hont, en Kernez-Vihan, va hini goz he devo ar skiant da staga anezi ! » − Hag hen distroï adarre ; mes ne gav mui na den na marc’h. « Del ! sell aze avat eur stal all !… Da belec’h an diaoul int eat o daou ac’halen ?… Ah ! petra a zonjan-me ’ta ? Sur awalc’h, va den, skuiz o c’hortoz ac’hanon aman, a zo eat gant Laouig betek hostaliri an Toull-Drez duze pelloc’h, da glask eur banne digant Mari Burel… Deomp da welet ! » − Ha Kolaïg d’an Toull-Drez !\n— « Petra ? eun den hag eur marc’h ? Ah ! me zo jalet, sur breman, gant tud ha kezeg, mar goufec’h pegement ! Ah ! Aotrou Doue !…\n— « Petra, da vihana, a c’hoarvez ganeoc’h ? C'houi a zeblant nec’hetoc’h egedon-me, ha me kollet ganin eur marc’h hag eur bida… »\n— « Bida, te da unan, Kaper droch ! eur stal gaer c’hoaz. Koll eur bida hag eur marc’h blevennek koz bennak. E-skoaz d’in-me ! Ah ! ya, Aotrou Doue, Doue !… »\n— « Petra 'c'hoarvez ’ta ganeoc’h ? »\n— « Sellit ! ne welit ket aze eur maner en tu-all, e kichen kroashent Kerroue ? Mâ ! me zo o tont alese, bet o kerc’hat dek mil skoed d’am mestr. Pa ’z oun deut aman, sec’hed d’in, ez oun en em lakeat da denna eur zailhad dour. Ha, n’ouzoun dare penôs, red eo lavaret em befe stoket enni gant va dorn pe gant penn va ilin, ar voest, a oa va dek mil skoed enni, a zo ruilhet e strad ar punz !… »\n— « Dek mil skoed ! eme Kolaïg, mes, ma den, elec’h tenna sailhadou dour, gwelloc’h e vefe mont er punz ; ha marteze, eur wech diskennet er strad, dre forz tastoni gant an treid, e teufed a-benn da gaout ar voest. »\n— « Ar wirionez a zo ganeoc’h, ha sonjet em oa ivez kement-se ; mes me n’hellan ket diskenn ebarz, rak a-nevez beza bet klanv emaoun ha diskenn aze a vefe diskenn er bez hep dale. Mes c’houi, va den mat… »\n— « Oh ! me n’oun ket bet klanv abaoe va nao bloaz ! »\n— « Ah ! mar karfec’h diskenn ebarz, ma teuit a-benn da gaout ar voest hag an dek mil skoed, war ma henor ha ma c’houstianz, e touan roï d’eoc’h kant skoed. » Hag ar marc’had a zo buhan great ; ha Kolaïg da denna chupenn ha bragou, boutou ha lêrou, ha pididip ! da ziskenn er punz diwar bouez ar gorden. A-boan m'eo digouezet er strad, al laer kerkent da lezel ar gorden da goueza en dour, ha da vont kuit gant dilhad ar C'haper, en eur lavaret outan e-unan : « Hag a dri ! Petra ’faot d’eoc’h ? Al laer a zo laer. »\nHag hen, goude beza chenchet gwiskamant ha gwelc’het ar pri diwar e veg, da glask e genta hag e eil laeradenn. Hag e sonj en e benn : « Eun devez mat hirio ! Ne faot ken nemet ar foar beza mat war ar geored hag ar c’hezeg, hag em bezo peadra da veva eur pennadig hep en em skuiza re, ha peadra ivez da eva eur werennadig « lagout » bennak. Oh ! Kaper droch ! Lakeat en noaz-ran ganin : Gwaz eo ze evitan ! »\nRak marteze ez oun bet dizonjet d’hel lavaret d’eoc’h, an diaoul a laer-ze en doa eun tech all a-dreist tech al laeronsi : tech ar vezventi eo a fell d’in lavaret ; ne gave ket fall ar gwin-ardant, pell ac’hano, ha ne dole ket an hini melen dindan e voutou, nag e-barz kennebeut !…\nA-rôk mont war-lerc’h al laer, gwelomp, da genta penn, penôs ema ar bed gant Kolaïg e strad e bunz.\nKolaïg Dorndu, o veza klasket mad ha piz ar c’hefig aour ha o veza ne gav netra nemed eun tok divalo hag eur c’hoz chupenn truilhennek, a ra e zonj da zout er-meaz.\n— « Sach war ar gorden ! emezan. » − Den ebet ! Netra ! Ar gorden zoken, ne wel ken anezi !\n— « Frap ac’hanon el lae ! » − Boud ! Netra morse !\n— « Aman eo yen ! » − Den ne lavar grik !\nHag ar C’haper a ziskenn neuze ennan e-unan : « Daoust, emezan, ha me a ranko chomm aman ?… Me gred ez oun bet devet gant an tres-laer-ze, henvel-mil ouz an hini eo eat Laouig gantan… N'eo ket hep gwir, me gred, e lavare d’in Janig diwall diouz al laer. An holl a c’hell beza flemmet ; c’hoarvezet a zo ganin evel gant an advokad Alanig al Louarn ; « n’eus den fin n’en deus e goulz ». Abaoue ar mintin-man, pet gwech n’oun ket bet laeret ?… Oh ! ya, Janig, gwelloc’h e vije bet d’in diwall… keuz am eus ! »\nEun heur pe ziou goude, Mari Burel, deut ezomm d’ezi a zour (da lakaat en he gwin, sur awalc’h !) a zigouezas e-tal he funz : o klevout trouz e-barz, e c’halvas holl dud an Toull-Drez…\nDizale Kolaïg Dorndu, tennet er-meaz ganto, a lavar d’ezo petra ’zo c’hoarvezet gantan ; eun tamm dilhad koz bennak a zo klasket da lakaat en-dro d’ezan. « Ne dalv ket ar boan d’in, eme Kolaïg, mont war-lerc’h an hini en deus kaset gantan Bouchig, Laouig ha va dilhad ! Trugarez d’eoc’h ha mil bennoz-Doue, ha kenavo. » − Hag hor C'haper a d’ar gear war e droad.\nAn abardaez-ze, pa glevas an traou, Janig ar Gapenn a zemplas… Breman Kolaïg Dorndu a zo deut da labourer-douar en desped d’e vestr-skol !… Beza flemmet a ra vad awechou !\nHag al laer ? a c’houlennoc’h diganin. Setu aman petra eo deut da veza. Gwerza a reas e Pouldahud gaor ha marc’h Kolaïg, ha gwerza mad zoken, en hevelep doare m’en em gavas pinvidik en eun tôl. E arc’hant ne jommas ket pell gantan ; bleud an diaoul a dro e brenn, gouzout a rit. Al laer, (eur rouller e oa, sonj ho peus), en em vezvas en eun hostaliri e lec’h ma oe sammet e yalc’h eus e chakod, epad ma tistage eur gwall-bennadkousked… Da zerr-noz, an hostiz a zihunas ar mezvier hag a blantas anezan er-meaz eus e di. — « Breman eo red mont en eun tu bennak koulskoude », eme al laer hanter-gousket c’hoaz. O veza baleet eur pennadig, e tigouezas e Meill-Kervern : « Aman, emezan, n’eo ket prennet morse dor ar marchosi ; deomp ebarz ! » Dres ! er marchosi e oa eun disparti goullo, leun a blouz fresk ; ne oa nemet gourveza ebarz. N'oa ket tenn an dra-ze d’ober, hag al laer, pounner e benn, en em roas da gousket adarre !…\nWar greiz an noz, e tihunas ; an tan a oa en e c’hourlanchenn, sec’hed en doa, spontus ! Eur bann loar, o skedi er marchosi, a roas d’ezan da welet eur mell podez war ar prenestr dirazan, hag hen mont da welet. — « Leun eo a leaz », emezan, hag e stagas e benn da eva. Siouaz ! n’eo ket leaz e oa, met dour-raz evit gwenna ar marchosi !… Al laer a zihunas mat neuze ; mont a reas er-meaz, da ruilha er park tosta ; e vouzellou a zeve en e greiz, teurlonka, dislonka ’ree… Koulskoude ne varvas ket, met ober a reas diou sonj avat ; ha, diwar an dro-ze e tilezas ar vicher a laer a-grenn. Mont a reas d’ar C’hap da glask labour, hag e ti piou, e kav d'eoc’h, e oa digemeret ?… E Kernez-vihan, e ti Kolaïg Dorndu !… mes evit digoll e vestr nevez, ar mevel a boanias start epad daou vloaz, hep kemer eul liard koumanant… Hirio Kolaïg hag al laer a zo daou vignon bras hag o mignoniach a bado… Kenavo, lennerien, ha ma tigouez d’eoc’h eur wech bennak mont d’ar foar da werza kezeg ha geored, difiziet diouz an daouarn-krap, rak, gwelet ho peus dre skouer Kolaïg Dorndu : « Al laer a zo laer ! »\nAdtapet diwar « https://br.wikisource.org/w/index.php?title=Al_laer_a_zo_laer_1910&oldid=149589 »\nKemmoù diwezhañ degaset d'ar bajenn-mañ d'an 6 C'hwe 2019, da 15:14.